Jurnalist Səxavət Məmməd: "Hakimiyyət nazirlərin 3-4-nün adının hallanmasını istəməz, digərlərini isə bada verə bilər" — Keçmiş MTN polkovniki ilə sensasion MÜSAHİBƏ\n"Hakimiyyət nazirlərin 3-4-nün adının hallanmasını istəməz, digərlərini isə bada verə bilər" — Keçmiş MTN polkovniki ilə sensasion MÜSAHİBƏ\nSon zamanlar Azərbaycanda cəmiyyətin ən çox diqqət etdiyi məsələlərdən biri MTN ətrafında baş verən proseslərdir.\nBu məsələlərlə bağlı keçmiş Milli Təhlükəsizlik Nazirliyinin istefada olan polkovnik-leytenantı İlham İsmayılla söhbətləşirik.\nÖlkə.Az İlham İsmayılla geniş müsahibəni sizə təqdim edir:\nMilli Təhlükəsizlik Nazirliyinin istefada olan polkovnik-leytenantı İlham İsmayılla müsahibə etmək üçün görüşürük. Görüş yerinə gedərkən ayaqüstü söhbət edirik. Təhlükəsizlik Araşdırmaları Mərkəzinin fəaliyyət göstərib-göstərməməsini soruşuram. İlham İsmayıl bildirir ki, Müsavat Partiyasında olarkən Təhlükəsizlik Araşdırmaları Mərkəzini yaratmaq qərarına gəldik, ancaq mərkəzi rəsmi qeydiyyata almadılar. Mərkəz demək olar fəaliyyət göstərmir: "Nə qrant udmuşuq, nə də mərkəzə haradansa gəlir var. Sadəcə bəzi jurnalistlər təqdimat zamanı məni həm də Təhlükəsizlik Araşdırmaları Mərkəzinin rəhbəri kimi təqdim edirlər. Təhlükəsizlik Araşdırmaları Mərkəzinin nə ofisi var, nə də işçisi".\nGörüş təyin etdiyimiz yerə gəlib, başlayırıq söhbətləşməyə.\n- Eldar Mahmudov işdən azad edildi, haqqında kifayət qədər faktlar olmasına baxmayaraq həbs edilmədi. Sonradan məlum oldu ki, keçmiş nazirin əlində videolar, sənədlər, şantaj materialları var. Xüsusi xidmət orqanı dövlətdən ayrı olarsa və əllərində bu qədər siyasi hakimiyyətlə bağlı materiallar olduğu halda, siyasi hakimiyyəti ələ keçirə bilməz?\n- Xeyr. Mümkün deyil. Bir şantaj materialı ilə siyasi hakimiyyəti ələ keçirmək mümkün deyil.\n- Ancaq xüsusi xidmət orqanı siyasi hakimiyyəti nəyəsə məcbur edə bilər.\n- Bir şey ki, şantajdır, o siyasi çevrilişə həssas deyil. O şey ki, qanun pozuntusudur və dövlət bundan zərər çəkəcəkdir, bu zaman xüsusi xidmət orqanı dövləti ələ keçirə bilər. O da, əgər gücü çatacaqsa. Ordunun qarşısında dayana biləcəksə, ordu onlarla həmrəy olacaqsa. Tarixə qayıdaq. Bill Klintonun Monika Levinski ilə intim münasibətləri açıq şəkildə bəyan olundu. Məlum oldu ki, hətta Bill Klintonla Monika oval kabinetdə belə olublar, xarici dövlət başçısını Bill Klinton qəbul edəndə Monika şkafda, stolun altında gizlənib. Bu, ABŞ üçün xüsusi bir sensasiya olmadı. Bu, dövlətə xüsusi bir ziyan gətirmədi. Bizdə isə o tipli şeyləri şantaj üsuluna çeviriblər. O şantaj üsulu ilə hakimiyyətə zərər gələ bilər, ancaq bu ona əsas vermir ki, kiminləsə kimin intim münasibətləri hakimiyyət çevrilişinə gətirib çıxarsın. Hansısa bir formada hakimiyyətdə qalmaq naminə dövlət mənafeyini başqa bir dövlətə verirsə, o zaman addım ata bilərlər. Məsələnin adını Eldar Mahmudov qoymuşuq. O, şantaj edir. Bu şantajın əsasları var. Kimsə hansısa bir işi görüb, kimsə rüşvət verib, kimsə rüşvət alıb, alqı-vergidə hansı kateqoriyalı adamlar iştirak edib, hansı nazir, hansı komitə sədri? Ola bilsin, Eldar Mahmudovun komandası çox yüksək ranqlı məmura ilişib. Yüksək ranqlı məmurlar barədə materiallar Eldar Mahmudovun əlindədir, ancaq bu ona əsas vermir ki, sabah siyasi hakimiyyəti ələ almaq üçün bu addımı atsın. Çünki kiminsə kiminləsə intim əlaqəsi siyasi hakimiyyətin devrilməsinə gətirib çıxara bilməz.\nQarabağ məsələsində bir neçə variant var. 5+2-də rus qoşunları Azərbaycan ərazisinə daxil olmalıdır. Bu dövlətin müstəqilliyinə zərbədir. Əgər hakimiyyət bu addıma gedərsə, bunun qarşısını xüsusi xidmət orqanları ala bilər. Əgər dövlət belə bir müqaviləni sabah imzalayacaqsa, bu gün xüsusi xidmət orqanı hakimiyyəti ələ keçirə bilər. Burada kiməsə pas vermirəm. Qayda belədir, bu, Azərbaycan üçün də keçərlidir. Azərbaycanın dövlətçiliyinə zərər verəcək bir addım atılarsa, bu, xüsusi xidmət orqanına və orduya (adətən generallar bu məsələdə vacib rol oynayırlar) əsas verər ki, siyasi hakimiyyəti devirsin. Bu cür hallar yoxdursa, ancaq şantaj materiallarıdırsa bu heç bir əsas vermir ki, siyasi hakimiyyəti devirsinlər. Şantaj yalnız hakimiyyətə zərər gətirə bilər, normal seçki keçirilsə, doğurdan da o şantaj materialları kompramat materialı ola bilər. Xalq da deyəcək ki, biz sizin kimisini istəmirik.\n- Xüsusilə Şərq ölkəsi...\n- Bəli. Məsələ qalır xalqın öhdəsinə. Hakimiyyət də başa düşür ki, bu sifətlə seçkidə bir daha iştirak etmək düzgün deyil. Bəlkə heç kim heç nəyi nəzərə almayacaq. Bu gün o şantaj materialları zərər gətirir. O zərər çevrilişə qədər gətirib çıxarda bilər, ancaq o xalqın çevrilişidir. Xüsusi ilə Eldar Mahmudov kimi birinin görə biləcəyi bir iş deyil. Ona görə ki, Eldar Mahmudov özü o proseslərin bir hissəsidir.\n- Hər kəs Eldar Mahmudovun həbs olunacağını gözləyir.\n- Bu elementar bir şeydir.\n- Ancaq həbs olunmur. Bunun səbəbləri?\n- Eldar Mahmudov və onun dəstəsi bu günə hazır gəliblər. 11 il 3 ay Eldar Mahmudov MTN şefi olub. Bu çox böyük bir zamandır. Yemelyanovdan sonra Eldar Mahmudov Azərbaycan xüsusi xidmət orqanlarında ikinci ən uzun müddətli rəhbər idi. Yemelyanov 14 il rəhbər olub, Eldar Mahmudov 11 il 3 ay. Namiq Abbasov 9, Yusifzadə isə 8 il xüsusi xidmət orqanlarında rəhbər olub. Bu müddət ərzində Eldar Mahmudov hazırlaşıb. Eldar Mahmudov tək hazırlaşmayıb, dəstəsi də bu günlərə hazırlaşıb.\n- Hazırlaşmaq nədən ibarət olub?\n- Kim harada rüşvət verib, kim harada rüşvət alıb. Rüşvət və korrupsiya məsələləri isə aşağı ranqlı məmurlar arasında getmir, nazir, komitə sədrləri, daha yuxarı ranqlı məmurlar səviyyəsində gedir. O məmurlar arasında elə adamlar ola bilər ki, hakimiyyət üçün o adamın adının açıqlanması heç arzuolunan deyil. Ölkədə bu qədər nazir var, hakimiyyət onlardan cəmi 3-4-nün adının hallanmasını istəməz, yerdə qalanını isə bada verə bilər. 2800 ədəd video kasetdən 10-u maraqlıdır, bəlkə də 1-i maraqlıdır. İstər rüşvət məsələsi olsun, istər intim məsələ olsun. Yerdə qalan video görüntülər nazirlər, komitə sədrləri, jurnalistlər, biznesmenlər, deputatlar haqqındadır, hakimiyyət onları bada verməyə bu dəqiqə də hazırdır. 2800 videonun hamısı hakimiyyət üçün nəzərdə tutulmayıb, amma elə şeylər var ki, sırf hakimiyyət üçün nəzərdə tutulub.\nEldar Mahmudov niyə tutulmur sualına veriləcək ən sadə cavab, bu adamdan çəkinirlər. Hüququn bütün tələbləri imkan verir ki, bu adam həbs olunsun. Hətta səhlənkarlığa görə Eldar Mahmudovu tutmaq olar. Məlumatlar var ki, kənara kifayət qədər materiallar ötürülüb. Müəyən adamlar var ki, xaricdədir. Yeri gələndə, sıxma-boğma olanda bir informasiya efirə çıxacaq, yayılacaq. Təxminən ona bənzər şeylər də oldu. Xüsusi ilə Beynəlxalq Bank ətrafında olan məsələlərlə bağlı olaraq onu sıxan şəxs haqqında informasiya getdi. İnformasiya verən şəxs də dedi ki, bunu almışam. Belə informasiyalar adətən alınır ki, zamanında istifadə etsinlər. Xüsusi xidmət orqanlarında çox maraqlı işlər var. Kəşfiyyat, əks kəşfiyyat, onlar ən görünməyən tərəfləri görürlər. Onlar bu günki günə tam hazır gəliblər. Ona görə də, bir sıra adamlar işdən çıxarılır, ancaq heç adı belə çəkilmir. Bu təkcə həm də şantaj məsələsi deyil.\n- Burada nə var?\n- Burada zamanında siyasi tapşırıqlar və sifarişlər olub və o, dövlət naminə deyil, şəxsi maraqlar naminədir. Dövlətçilik naminə olmayıb. Dövlətin işi dövlətçilik naminə tapşırıq vermək, yönləndirmək və informasiya almaqdır. Ola bilsin hansısa tapşırıqlar olub, o tapşırıqları həyata keçirəndə cinayət baş verib. Bütün bunları keçərək heç inanmıram ki, bu vaxta hazırlıqsız gələlər. Əllərində hər şeyləri var. Hətta məlumata görə, Eldar Mahmudovun dəstəsinin əlində audio, video, foto sübutlar var. Bəzi adamlara heç təsir edə bilmirlər. Görünür o adamlar vaxtında elə tapşırıqlar yerinə yetirib ki, indi çəkinirlər. Hacı Məmmədov məsələsini yadınıza salın. Hacı Məmmədova tapşırıq verilib ki, filan hadisəni yerinə yetir.\n- Onda belə çıxır ki, Hacı Məmmədov ağılsız adam olub.\n- Təbii. Həm də Hacı Məmmədovun əlində o imkanlar da olmayıb ki, indiki dövrə hazırlaşaydı. MTN-nin əlində olan indiki texniki imkanlar, çətin ki o vaxt kimisə videoya, fotoya çəkmək, səsini yazmaq üçün hansısa bir əməliyyat axtarış müfəttişində olardı. Hacı Məmmədov verilən sifarişlərlə yanaşı, öz sifarişlərini də həyata keçirib. Eldar Mahmudovun komandası da elə edib. Bunlara 1 tapşırıq verəndə 10 tapşırıq da üstünə qoyub.\n- Vur deyəndə, öldürüblər...\n- Bəli. Vur deyəndə öldürüblər. Bunlar hamısı ona gətirib çıxarır. Bunlar isə dövlət, dövlətçilik və hakimiyyət üçün heç də xoş deyil. Bu, ağır nəticələr də verə bilər. Eldar Mahmudov məsələsi tezliklə bitəsi deyil. Bu işin tezliklə məhkəməsi olmayacaq. Bəzi adamlar həbs olunduğu kimi qapalı məhkəmələri baş verəcək. Məhkəmələr şərtləşdirilmiş, qapalı şəkildə olacaq. Bəziləri isə içəridən başqa informasiyalar verir.\n- Deyirlər ki, məni həbsdən azad edin. Əgər həbsdən azad etməsəniz özümü öldürərəm. Fakt budur ki, antiterror mərkəzinin rəhbəri bildirib ki, məni buraxmalısınız. Məni azad etməlisiniz, yoxsa özümü öldürəcəm. Bu adam deyir ki, mən icraçıyam. Düzdür, ona demək lazımdır ki, sənə deyiləndə get adam öldür, gedib öldürməlisən? Bilir ki, qanunsuzdur, ancaq edib. Sovet hökuməti dövründə əks kəşfiyyatda, kəşfiyyatda bir idarə var idi. O idarənin işi xaricdə siyasi qətllər törətmək idi. Vaxtı ilə sovet hökuməti dövründə ölkədən qaçmış adamları tapıb, öldürürdülər. Bu idarənin rəhbəri uzun müddət erməni olan Aqayans olub. O da bu işləri görüb. O da öz başına iş görməyib, dövlət tapşırıq verib, onlar da edib. Stalin tapşırıq verib ki, Trotskini öldürün. O idarənin əməkdaşları da gedib, öldürüb, gəliblər. Heç kim onlara deməyib niyə Trotskini öldürmüsünüz? Dövlət tapşırıq verib, öldürüblər.\n- Belə məlumatlar gəldi ki, son olanlarda kəşfiyyat (Xarici Kəşfiyyat Xidməti) daha üzü ağ çıxıb. Ümumiyyətlə, bu məsələlərə qarışmayıblar.\n- Bütün dünyada xüsusi xidmət orqanı hüquq mühafizə orqanının elitası sayılır. O elitanın elitası isə kəşfiyyatdır. Mən kəşfiyyatda yox, əks-kəşfiyyatda olmuşam. Kəşfiyyat həmişə xaricdə fəaliyyət göstərir, diplomatik pərdə altında işləyir. Onlar səbrlə işləyir, informasiyanı əldə etmək üçün bəzən illər sərf edirlər. Onların qarşılaşdığı adamlar, iştirak etdiyi məclislər, əldə etdikləri informasiyalar ağıl tələb edir. Əks-kəşfiyyatçılar rəsmi qaydada təqdim olunurlar, tanış olun, bir rayonun rəisidir. Gizli bir forma yoxdur. Əks-kəşfiyyatın özünün də gizlinləri var, amma rəsmi qaydada təqdim olunurlar. Kəşfiyyatda isə qətiyyən elə bir şey olmur. Heç zaman təqdim olunmur ki, tanış olun bu kəşfiyyatın işçisidir.\nBəli, düz məlumatdır. Kəşfiyyat xaricdə kimin əlindən tutub pul alacaqdı? Heç kəsin. Orada Azərbaycan vətəndaşı yox idi axı. Ola bilsin ki, buradan hər hansısa bir tapşırıq həyata keçirilib. Düzdür, dövlətin qarşısında duran məsələ başqa şeydir. Dövlətə xaricdən informasiya vermək lazımdır. Sözün həqiqi mənasında kəşfiyyatla əks-kəşfiyyatın ayrılması Azərbaycan üçün çox xeyirli oldu. Artıq orada profesionallar yetişib, yetişməyə də davam edir. Hesab edirik ki, Azərbaycan kəşfiyyatının indiki heyəti uğurlar qazanacaq. Dövlətə lazımi informasiyaları verəcək, o informasiyalar bizim diplomatiyamızda, başqa işlərimizdə əlimizdə çox böyük kozurlar olacaq. Buna şəxsən inanıram. Bilirəm ki, Azərbaycan kəşfiyyatında adlar çəkmədən deyim ki, əsl profesionallar əyləşiblər. Gələcəkdə daha da professional olacaqlar.\nSöhbət kəşfiyyatdan düşdü, biləsiniz ki, SSRİ kəşfiyyatının bütün bu bölgə üzrə işini Azərbaycan Dövlət Təhlükəsizlik Komitəsi aparıb. Onun rəhbəri də İlhüseyn Hüseynov olub. İlhüseyn Hüseynov kimi kəşfiyyatçı, kəşfiyyat rəhbəri çox az-az dünyaya gəlir. SSRİ kəşfiyyatının Yaxın Şərq üzrə ən böyük cavabdehi İlhüseyn Hüseynov olub. Azərbaycan kəşfiyyatı burada həmişə üstün olub. Azərbaycan kəşfiyyatının məktəbi var. Nə olur olsun, o məktəbi dağıtmaq mümkün deyil. O məktəbin əsasında kəşfiyyatçılar yetişir. Azərbaycan müstəqil olandan sonra geosiyasi cəhətdən bizə yaxın dövlətlər var. Maraqlarımız haradadırsa, kəşfiyyatçılarımız da orada işləyir.\n- Azərbaycanda xüsusi xidmətə rəhbər şəxslər daha çox xüsusi xidmətin içərisindən yox, polisdən gəldikləri üçün tənqid edilirlər.\n- Azərbaycana heç vaxt kəşfiyyata rəis polisdən gəlməyib. Eldar Mahmudova qədər Azərbaycan xüsusi xidmət orqanlarının rəhbəri heç vaxt polisdən olmayıb. Heydər Əliyev leytenantlıqdan xüsusi xidmət orqanının işçisi olub. Ondan əvvəl də ruslar olub, onlar da polisdən gəlməyib. Ziya Yusifzadə çox yaxşı əks kəşfiyyatçımız olub. O da ittifaq əhəmiyyətli adam olub. Ziya Yusifzadədən sonra İvan Qaralyevski oldu, o da polisdən gəlməmişdi. Vaqif Hüseynov siyasi fiqur olub. Vaqif Hüseynov nə polisdə olub, nə də xüsusi xidmət orqanında. Bu da qəbul olunan bir metoddur. Andrapov uzun müddət SSRİ Dövlət Təhlükəsizlik Komitəsinin rəhbəri olub, ancaq partiya strukturundan gəlmişdi. Bizim keçmiş nazirimiz Namiq Abbasov partiya strukturundan gəlmişdi. Namiq Abbasov leytenantlıqdan yox, birbaşa ali KQB məktəbini keçib gəlib rəhbərlik etmişdi. Polis məsələsi Eldar Mahmudovla başladı və davam edir.\n- Bu, uğurlu bir şeydir, yoxsa uğursuz?\n- Polisi aşağılamaq fikrim yoxdur. Sadəcə olaraq polis xarakteri ilə, polis məktəbi keçmiş adamla xüsusi xidmət orqanı heç cür uyğun gəlmir. Tamam başqa yanaşmalardır. Sahə müvəkkilinin informasiya alması tamam başqa şeydir, əməliyyat müvəkkilinin informasiya alması tamam başqa şeydir. Sahə müvəkkili gedib qapını döyür, deyir, filankəs buradadır? Əməliyyat müvəkkili isə onu 10 yerdən yoxlayır, orada kim var və heç kim də bilmir ki, küçədə kimlə maraqlanırlar. Bir faktı deyim, "Avroviziya"da Azərbaycandan ermənilərə səs verənlər olmuşdu. Səs verənləri polisdən gələn rəislərdən biri çağırıb birbaşa deyib ki, siz mənim agentim olmalısınız. Yoxsa mən sizin adınızı açıqlayacam ki, erməniyə səs vermisiniz, ictimailəşdirəcəyik, siz və ailəniz biabır olacaq. Onlar deyib ki, siz niyə ictimailəşdirirsiniz? Biz özümüz bunu ictimailəşdirəcəyik. Qarşındakının necə adam olduğunu öyrənməmiş ona necə "mənə işləyəcəksən" demək olar? Guya bunların əlində kompromatlar var. Əgər əlində olan kompromat xarakterli materialla qarşındakını "verbovka" etmək istəyirsənsə, bunu əsaslandırmalısan ki, qarşındakı buna gedəcəkmi? Bəzi intim kasetlər heç də uğurlu olmur. Avropa ölkəsinin diplomatına göstərirsənki əlimdə intim görüntün var, deyir ki, bunu iki kaset edin arvadıma göstərəcəm, arvad deyir, ərimə də göstərəcəm. Bu artıq konkret yox cavabıdır. "Verbofka" etmək üçün bu tip kompromatlar həmişə keçərli olmur. Ola bilsin, bu daxildə alına bilər, son zamanlar görünür ki, bu da alınmır.\nHansısa məsələyə polisdən gələnlərlə bizim münasibətimiz tamam başqa-başqa şeylərdir. O qədər yaxşı polislər var. Çox adam elə bilir, sağa dön, sola dön, işə 9-da gəl guya hazırsan. Xüsusi xidmət orqanlarının işi yaradıcı işdir. Jurnalistlər kimi yaradıcılıqla məşğuluq. Oturub kombinasiyalar fikirləşməlisən, planlar cızmalısan, əfsanələr uydurmalısan ki, bir informasiyanı əldə edəsən. Yaradıcı adama sağa dön, sola dön, otur qalx demək olmaz. Onsuz da bunların hamısını məktəbdə keçib gəlmişik. Düzdür, nizam-intizam olmalıdır, ancaq bunu əsas gətirmək düzgün deyil. Bunun üçün xüsusi təyinatlı dəstə var. Əməliyyat işçisinin vəzifəsi yaradıcı işdir.\n- Milli Təhlükəsizilik Nazirliyinin Akademiyası var. Aydın oldu ki, bu akademiyaya çoxlu sayda pulla uşaq düzəldiblər. Akademiyaya Azərbaycan Respublikasının Dövlət İmtahan Mərkəzi tərəfindən qəbulun keçirilməsi nə qədər doğrudur? Adətən xüsusi xidmət orqanları özləri öz kadrlarını seçiblər.\n- Başdan ayağa elə olub. Akademiyaya qəbulu Azərbaycan Respublikasının Dövlət İmtahan Mərkəzinə verilməsi tamamilə yanlış bir haldır. Xüsusi xidmət orqanına zabit heyətini götürmək xüsusi xidmət orqanının öz işidir. Xüsusi xidmət orqanları kadr potensialını özü yaradır. Bu, tarixən belə olub. Mən, Azərbaycan Dövlət Universitetinin jurnalistika fakultəsini bitirmişəm. İşlədikdən 4 ay sonra müraciət edilər. Məni oxumağa göndərdilər. Minskdə 12 ay oxudum, ondan sonra gəlib işlədim. Ali təhsilim var idi, leytenant idim, sonrakı mərhələləri keçdim. Mənə işi xüsusi xidmət orqanı özü təklif etdi. Təsəvvür edin, hamını buraxırlar imtahana. Yoxlamadan keçirsən. O yoxlama adi yoxlama deyil. Fiziki sağlamlıqdan tutmuş, ağıla kimi hamısı konkret testlərdən keçirilir. Test 1 dənə deyil, tam 200 sualdır. Bunlara cavab vermək lazımdır. İndi romantik təsəvvürlərdə olan biri gəlir deyir ki, gedirəm xüsusi xidmət orqanında işləməyə, amma onun heç bir parametrləri uyğun gəlmir. Ona görə də xüsusi xidmət orqanı özü öz kadrını seçməlidir.\n- Azərbaycan Respublikasının Dövlət İmtahan Mərkəzi MTN Akademiyasına qəbul keçirirsə, oraya girən tələbələrin adları da açıqlanır, açıqlanmasa da ən azı bunu çox asanlıqla əldə etmək olar. Yerdə qalır o tələbələri "verbovka" etmək.\n- Bu düzgün deyil. Bu, böyük pul mənbəyi olub. Rüşvət mənbəyi olub. Dəqiq bilmirəm ki, o sahədə də təmizləmə işləri aparılır, yoxsa yox. Akademiya xüsusi xidmət orqanı işçisini qəbul edir, həm də ildə iki dəfə oraya öz tələbələrini göndərməlidir. Onlar orada ali təhsil alırlar. Onları özləri seçməlidirlər, onları nəyə görə seçdiklərini də əsaslandırmalıdırlar. Bəziləri elə bilir ki, xüsusi xidmət orqanının işçisi qapalı olmalıdır. O, işi üçün qapalıdır. Cəmiyyətdə daha açıqdır. Çox qəribədir ki, bunlar məhz Eldar Mahmudov gələndən sonra oldu. Ora akademiya olmazdan əvvəl kurs idi. Orada uşaqlardan imtahan götürmüşəm. Onlar artıq özümüzün seçdiyimiz uşaqlar idi.\n- Biz universitetdə oxuyanda bir müəllimimiz var idi. Bir müddət sonra MTN-nin akademiyasına getdi. Onu universitetdə savadlı müəllim kimi tanımırdılar. Sonradan məlum oldu ki, həmin müəllim kiminsə tanışı imiş.\n- Təkcə tələbə məsələsi yox, müəllim məsələsi də çox yaralı yerimizdir. O tələbələrə xüsusi xidmət orqanının xüsusi dərslərindən əlavə ali təhsil də verilir. Akademiyada uşaqlara digər dərsləri məhdud səviyyədə keçirlər. O uşaqlar akademiyadan dünya görüşünə görə çox aşağı səviyyə ilə çıxırlar. Öz sahələrini yaxşı bilə bilərlər, ancaq digər sahələrdən çox zəif olurlar.\nSovet hakimiyyəti dövründə də Akademiya olub, ancaq orada hamı imtahan verə bilməzdi. O uşaqları özləri seçirdilər. Xüsusi ilə uşaqları ordudan seçirdilər. Orta məktəbdən seçmirdilər, məhz ordudan seçirdilər. Onlar da 5 il oxuyurdu. Bu normal bir strukturdur. Bilirdin ki, sənin seçdiyin kadrdır. O kadrların ən pisi belə xüsusi xidmətə yararlı olurdu. Azərbaycan elə ölkədir ki, bizə akademiya lazım deyil, ancaq ali təhsilliləri götürüb, kurs keçirmək lazımdır. SSRİ dövründə qeyri-rəsmi bir göstəriş var idi, Xalq Təsərrüfatı İnstitutundan xüsusi xidmətə uşaq götürmürdülər. Gəncədəki institutlardan uşaq götürülmürdü. Əsas baza Azərbaycan Dövlət Universiteti (BDU) idi, Neft Kimya İnstitutu, müəyyən mənada Texniki Universitet idi. Xarici dillər və Pedoqoji İnstitutlarından isə çox nadir hallarda uşaq götürürdülər. Ancaq Xalq Təsərrüfatı İnstitutuna qeyri-rəsmi qadağa qoyulmuşdu, çünki bilirdilər ki, Xalq Təsərrüfatı İnstitutuna uşaqlar ancaq pulla girirdi. Kadr işin əsasıdır. Seçdiyin kadrın təməlini necə qoydunsa, elə də gedəcəkdir. Sabah o kadr da kadr seçəcək.\nMüayinədən keçəndə sağlamlığımı iki dişimdən ötrü geri qaytardılar. Dedilər ki, get dişini müalicə elə, gələrsən. Demədilər, yazırıq, səni qəbul edirik. Dedilər, get müalicə olun, gələrsən.\n- Bəziləri yazıb-pozur ki, dövlətləri daha çox dərin dövlətlər idarə edir. Azərbaycanda belə bir sistem var?\n- Bizdə elə bir şey yoxdur. Bu nəzəriyyə Türkiyədən gəlib. Bu məsələlərin xüsusi xidmət orqanına heç bir aidiyyatı yoxdur. Onlar daha çox siyasi hakimiyyəti idarə edə bilər. Xüsusi xidmət orqanının qarşısına tapşırıq qoyulur, onu bilir və həyata keçirir, ancaq dövlətə xidmət etmək nöqteyi-nəzərindən. Əsas olan da budur. DTX-nın yeni rəhbərliyi bizim narazı qaldığımız məsələləri aradan qaldırmaqla məşğuldur.\n- Yeni qurumlar yarandı, yeni rəhbərlər gəldi. Hazırda vəziyyət necədir? Bu qurumlardan istəyiniz nədir?\n- Çox istəyirəm ki, Dövlət Təhlükəsizlik Xidmətinin rəhbərliyi bizim narazı qaldığımız məsələləri həll etsin. İnanıram ki, onların bir hissəsini aradan qaldırıblar və davam edirlər. Yararsız kadrlardan uzaqlaşırlar. Köhnə kadrlardan bir neçəsini yenidən işə cəlb ediblər. Yanaşmaları dəyişib artıq. DTX-nin qarşısına qoyduğu əsas məsələ bizim danışdığımız narazılıqları aradan qaldırmaqdır.\n- Sizə təklif var?\n- Dəyərləndirərəm. Ən azı gedib Akademiyada dərs demək olar.\nGönderen sakhavat zaman: 13:26\nEtiketler: DTX, Eldar Mahmudov, əks kəşfiyyat, İlham İsmayıl, kəşfiyyat, MTN, qətillər, sifarişlər, siyaset, şantaj


Xəbər.ge : Gürcüstan XKX-nin sabiq əməkdaşı: "Hərbi sahədə Azərbaycan Ermənistandan daha güclüdür" - MÜSAHİBƏ\n"Ermənistan yaxşı bilir ki, bu, faktiki olaraq, Cənubi Qafqazın təhlükəsizlik və müdafiə kompleksinin qurulmuş bir sistemidir. Və bu, gec-tez, bütün qonşularımızın qəbul etməsi vacib olan bir gerçəklikdir".\nOrdu.az Gürcüstanlı politoloq, Gürcüstanın Xarici Kəşfiyyat Xidmətinin keçmiş əməkdaşı Teymur Tumanişvili ilə müsahibəni təqdim edir:\n- Azərbaycanla Gürcüstan arasında hərbi-texniki əməkdaşlığın səviyyəsini necə qiymətləndirirsiniz?\n- Uzun illərdir ki, Gürcüstanla Azərbaycan ölkələrimizin və Cənubi Qafqaz regionunun mühafizəsi, təhlükəsizliyi sahəsində olduqca sıx əməkdaşlıq edirlər. Bir qayda olaraq, türkiyəli həmkarlarmızın iştirakı çöxtərəfli ortaq məşqlər və təlimlər keçirilir. Bunlar dövlət rəsmiləri və müdafiə nazirliklərinin rəhbərləri tərəfindən imzalanan üçtərəfli sazişlərdən irəli gəlir və həm ölkələrimizdə, həm də regionda sabitliyin qorunması üçün bir sıra kompleks tədbirləri nəzərdə tutur.\nBir neçə il bundan öncə, Azərbaycan-Gürcüstan-Türkiyə dəhlizinin enerji arteriyaları da daxil olmaqla regionda ən mühüm kommunikasiya sistemlərinin birgə təhlükəsizliyi ilə bağlı GAT (Gürcüstan, Azərbaycan, Türkiyə) müqaviləsi imzalandı. 2013-cü ildə Bakıda neft və qaz boru kəmərlərinin qorunmasına dair "Sonsuzluq 2013" komanda-qərargah təlimləri keçirildi. Gürcüstanda son bir neçə il ərzində Azərbaycan, Gürcüstan və NATO ölkələrinin hərbi personalının iştirakı ilə "Layiqli Tərəfdaş" təlimləri keçirilir.\n- Bu əlaqələr də uzun bir köklərə malikdir. Türkiyə qonşu Gürcüstana, həm təhsil, həm maddi, həm də texniki baxımdan hərbi personalın təliminlərinə böyük töhfələr verir. Bir çox zabitimiz Türkiyənin Hərbi Akademiyalarında təhsil alıblar. Bu aşağı vəzifəli zabitlərin ixtisas hazırlığına da aiddir. Eyni zamanda, bu təlimlər hər iki dövlətin ərazisində də keçirilib.\nHəm Türkiyə, həm də Ukraynanın iştirakı ilə keçirilən NATO-nun "Çevik Ruh - 2018" təlimləri də beynəlxalq çevik əməliyyat qüvvələrinin manevr və əməliyyat fəaliyyətlərini tətbiq etmək üçün aparılmışdı.\n- Azərbaycanın müdafiə potensialını necə qiymətləndirirsiniz?\n- MKİ-in və bir sıra digər kəşfiyyat xidmətlərinin məlumatlarna əsasən, Azərbaycan, Ermənistan da daxil olmaqla, öz qonşularından fərqli olaraq bu illərdə başqalarına nisbətən daha aktiv şəkildə silahlanır. Bu, əlbəttə ki, ölkənin maliyyə imkanları ilə bağlıdır. Təkcə Rusiyadan deyil, bir sıra digər ölkələrdən də satın alınan yeni silahlarla müasir bir ordu quran Azərbaycan hərbçilərinin tendensiyası da burada çox əhəmiyyətli rol oynayır.\n- Qonşu Ermənistanda Gürcüstan, Azərbaycan və Türkiyə arasındakı hərbi əməkdaşlıq kəskin reaksiyalara səbəb olur. Bir çoxları bu hərbi əməkdaşlığın Ermənistanın təhlükəsizliyinə təhdid olduğunu düşünür. Bu barədə nə deyə bilərsiniz?\n- Ölkələrimizin hərtərəfli əməkdaşlığı Ermənistanda aşkar bir gərginlik yaratmaya bilməz. Ermənistan yaxşı bilir ki, bu, faktiki olaraq, Cənubi Qafqazın təhlükəsizlik və müdafiə kompleksinin qurulmuş bir sistemidir. Və bu, gec-tez, bütün qonşularımızın qəbul etməsi vacib olan bir gerçəklikdir. Çətin olan problemlər (xarici dağıdıcı təsirlər də daxil olmaqla) nə qədər tez həll ediləcəksə, bölgəmizdə hər üç Cənubi Qafqaz dövlətinin qarşılıqlı faydalı əlaqələrinin inkişaf etdirilməsi və qurulması bir o qədər daha sabit və səmərəli olacaq.


Tahir Kərimov Salyandakı villasını neçiyə satır? Putin 30 hərbi gəmini Suriya sahillərinə göndərd Bakıdakı özəl klinikaların məmur sahibləri… Füzuli: icra başçısı torpaqları kimlərə peşkəş e “Akif Çovdarova qarşı açılan cinayət işində 15 n “Aqil Nəzərli bizə Allahın suyunu da vermi Daş bazarında vəziyyət necədir? – Video Eldar Mahmudov deputatı necə “yükləyibmiş”? Səs Prezident İlham Əliyev həmsədrlərlə görüşdü Qubanın Qonaqkənd qəsəbəsinin sakinləri “S  Gəncəlilərin və şəhərin qonaqlarının sevimli “Banklar insanları aldadır” – Milli Məclisdə bank rəhbərləri tənqid olundu\n30 Sentyabr 2016 / 14:54 / Baxış sayı: 4200 “Azərbaycanda banklar manipulyasiya edib insanları aldadır”. Bunu bu gün Milli Məclisinin payız sessiyasının ilk plenar iclasında millət vəkili Əli Məsimli deyib.


Gözünüzə diqqətlə baxın və necə adam olduğunuzu təyin edin » İmmunitet.az xəsətəliklərlə mübarizə aparan tibbi portal\nBaxış sayı: 2 793\nGözlər insanın xarakteri haqqında çox söz deyə bilir. Aşağıdakı şəkillərə baxaraq necə gözlərə malik olduğunuzu təyin edin və özünüzü tanıyın.\n1. Əgər sizin gözünüz birinci şəkildəki kimidirsə siz aşağıdakı xarakterə maliksiniz.\nSiz bütün yeni tanışlıqlara sevinirsiniz. Siz ürəyinizi hər kəsə aça bilirsiniz, bəzən risk edirsiniz, oyun oynarkən ətraf mühitdən tamamilə tədric olunursunuz. Siz ərtafınızda olan hamıya yardım etməyi xoşlayırsınız.\n2. Əgər ikinci şəkildəki gözə sahibsinizsə xoş könüllü insansınız.\nSiz həyatda gördüyünüz bütün işləri vicdanla yerinə yetirməyə çalışırsınız. Siz öz problemlərinizi və qorxularınızı ətrafdakılarla bölüşmyi xoşlamırsınız və hamının etdiyi əməllərə görə cavablandırıldığına inanırsınız.\n3. Əgər üçüncü şəkildəki gözə sahibsinizsə siz bədbəxt adamsınız\nBu şəkilə sahib olan göz sahiblrini adətən keçmişində bədbəxt hadisələr yaşayan adamlarıdır. Həyat sizə qarşı amansız olmuş və siz özünüzzü çox bədbəxt hiss edirsiniz. Bu gözün sahibləri həyatda başlarına gələn bədbəxtlikləri başqalarıyla bölüşmək istəmir. Onlar hər şeyin sonda yaxşı olacağı ümidiylə yaşayırlar.\n4. Əgər siz dördüncü şəkildəki gözə sahibsinizsə siz filosofsunuz\nBu gözə sahib olan adamlar heç kimin maraqlanmadıqları suallarla maraqlanırlar.\nOnlar dünyanın bütün dərinlikləri ilə dərk eləmək istəyən adamlardır. Dünyada baş verən hadisələrin dərinliyinə qədər dərk etmək və onlar haqqında düşünmək bu cür gözə malik olan adamlara xasdır. Bu insanlar müəmmalı şeyləri araşdırmağı xoşlayırlar.\n5. Əgər siz beşinci şəkildəki gözə sahibsinizsə o zaman müəmmalı və anlaşılmaz qəlbə malik birisiniz\nSiz bu dünyanın adamı deyilsiniz. Baxmayaraq ki, hələ də istədiklrinizi ələ etməyə çalışırsınız, sizin bu dünyada yeriniz yoxdur. Sizin yuxa kimi ürəyiniz var, əhval ruhiyəniz hər gün dəyişir. Siz hər gün bir-neə dəfə müxtəlif əhval ruhiyədə olan adamlardansınız. Siz söhbətcilsiniz, amma özünüzün həyatı barədə danışmağı xoşlamırsınız.\n6. Əğər altıncı gözə sahibsinizsə siz çox həssas birisiniz\nBu gözə sahib adamlar heç vaxt, heç nəyi unutmurlar. Bu xüsusiyyətlərinə görə onlar həyatlarını harmoniya ilə yaşayırlar. Altıncı gözə sahib olan adamlar dərin hisslərlə yaşayan olurlar və həssaslıqları səbəbində tez-tez ağlayırlar. Bu adamlar öz sərtliklərini ətrafdakılarda daima gizlədirlər. Onlar bunun əksinə olaraq öz zəif xüsusiyyətləri ətrafdakılara nümayiş etdirməyi xoşlayırlar.\n7. Əgər yeddinci gözə sahibsinizsə o zaman sizin həmişə ürəyiniz yanır\nSizin enerjiniz və ehtirasınız çoxdur və bunu ətrafınızdakılar da hiss edir. Sizin hisslərinizin həddi hüdudu yoxdur. Siz istənilən suala cavab tapa bilirsinz. Siz kimisə sevəndə ürəkdən sevir, nifrət edəndə də həyatınızdan birdəfəlik silirsiniz. Sizin enerjiniz çoxdur və onu istədikləriniz sahədə istifadə etmədikdə həyəcanlanır və əsəbi olursunuz. Amma, bu yenə də sizin arzularınızın qarşısını kəsə bilmir. Sİz kiməsə kömək edə bilmədikdə əsəbləşirsiniz.\n8. Əgər səkkizinci gözə sahib adamsınızsa o zaman siz orijinalsınız\nBu cür gözə malik olan adamlar öz qeyri-adi maraqları ilə seçilirlər. Onların qədim şeylərə maraqları daha çox olur. Amma, onlar bu barədə fikirlərini heç kimlə bölüşmürlər. Çünki, onları kimsə başa düşməyəcək.\nBelə adamları qoyulan qayda və qanunlar maraqlandırmır. Ətrafdakıların onlar haqqında dedikləri onları heç maraqlandırmır. Səkkizinci gözə malik olan adamlar etdikləri heç bir işi ətrafdakılardn gizlətmirlər və daima ərafda özlərinə bənzyən adamlar axtarırlar.\n9. Əgər siz doqquzuncu şəkildəki gözə maliksinizsə intuisiyalarla yaşayan adamsınız\nSiz ətrafdakı insanları və ətrafda baş verən hadisələrin hamısını anlaya bilən insansınız. Sizin bu qabiliyyətiiz uşaq yaşlarınızdan var. Buna görə də siz asanlıqla ərtafınızdakıların gözlərini oxuya bilirsiniz. Bu qabiliyyət sizin işinizdə də, şəxsi həyatınızda da köməyinizə gəlir.\n"Gözünüzə diqqətlə baxın və necə adam olduğunuzu təyin edin" haqqında müzakirə


Türkiyə Universitetləri - Sənəd Qəbulu Tanıtım Günləri\n29 İyul 2017, Şənbə - 30 İyul 2017, Bazar\n“Akademi Group” Xaricdə Təhsil Mərkəzi Türk Universitetlərinə Sənəd Qəbulu və Tanıtım Günləri keçiriləcək\n“Akademi Group” Xaricdə Təhsil Mərkəzi Türk Universitetlərinə Sənəd Qəbulu və Tanıtım Günləri keçiriləcək. Siz, tədbir çərçivəsində universitetlərə birbaşa müraciət edə biləcəksiniz. Tanıtım günləri 29-30 Iyul tarixləri arasında 12:00- dan – 17:00-a dək Hilton hotelində baş tutacaq.\nBu 2 gün ərzində universitetin Bakıya dəvət olunmuş nümayəndələrinə sənədlərinizi birbaşa təqdim edəcəksiniz. Eyni zamanda, Bakıda imtahan keçirəcək olan universitetlərin imtahanlarına müraciət edə biləcəksiniz.\nBeləliklə, universitet nümayəndələri ilə birbaşa görüşə biləcək, universitet və şəhər haqqında ətraflı məlumatı ala biləcəksiniz. Bundan əlavə sənədlərinizi də birbaşa və daha düzgün şəkildə universitetə təqdim edə biləcəksiniz.\nQeyd edək ki, bu il bir çox Türkiyə universiteti Dövlət İmtahan Mərkəzi (TQDK) imtahanlarından yüksək bal yığanlara 30-50-100% endirimlər təklif edəcək. Bu imkanlardan yararlanmaq üçün mütləq tanıtım günlərinə qatılın.\nQeydiyyat linki : http://www.akademi.az/turkiyə-universitetləri-sənəd-qəbulu-tanitim-gunləri


Bürclərin intellektual ehkamları » Qadınla.Com - Qadınlar Birİncidir!\nQoç Bürc: Qoça görə həyat: "Əgər mənə bu dünyaya niyə gəldiyimi soruşacaq olsanız, bilin ki, mən rəssamam və həyatı tanıyıb, səsimi eşitdirmək üçün buradayam." Buğa Bürc: Buğa özünü izah edir; "Biz insanlar sıravi, primitiv və eqoist sürüngənlərik amma mən ən yaxşısı və ən akıllısıyam; məni anlamayanlara deyirəm." Əkizlər Bürc: Əkizlər düşünür; "Hər keçən gün məni daha xoşbəxt və daha müdrik edir amma görəsən hansı daha lazımlı?" Xərçəng Bürc: Xərçəng dolunayda fəlsəfə edir; "Bərabərlik iddiaları artdıqca insanlıq alçaqlıqlara düşür; nə axmaq; mən sizlərlə bərabərmiyəm?" Şir Bürc: Şir meşədə gəzir; "Krallar ulduzlar kimidir, doğularlar və batarlar; ola bilər, çünki əsl əhəmiyyətli olan ünvanların və edilənlərin qalıcı olmasıdır. Məni əsla unutmayın." Qız Bürc: Qız qürur edir; "Bir arxeoloq bir qız üçün ideal bir ərdir; çünki illər keçdikcə qadını ilə daha çox maraqlanıb, yaxından araşdırır. Məni araşdırın." Tərəzi Bürc: Tərəzi talk-showda; "Riskin, risk, risk; bu dünyadakı ən pis şey məhz bu. Özünü tanı və həqiqətlə üzləş, üsul müəyyən amma özümü tanımam da risk deyilmi?" Əqrəb Bürc: Əqrəb aynaya baxır: "Hər kəs özünü müdrik güman edir ki, aman tanrım, bu nə böyük bir axmaqlıqdır. Üstəlik seksual belə deyildirlər; nəyisə, aşk edən varmı?" Oxatan Bürc: Oxatan kədərlənir; "İnsanlar o qədər mürəkkəb, sirli varlıqlar deyillər ki, nədir bu fəlsəfələr, axtarışlar? Səhv yalnız pisdir. Doğru, mən pis ola bilərəmmi?" Oğlaq Bürc: Oğlaqca; "Bu planetdə bir tək insanın həyatın bütün mənasını bilir olması mümkündür amma siz onu tanımırsınız ki, məni az anlasanız nə olar?" Dolça Bürc: Dolça tək qaşı yuxarıda sizi süzüyor; "İndi bu hesabatları bir an buraxın; kainatın tək və sonsuz bir məbəd olduğunu amma bir uşaq tərəfindən idarə olunduğunu heç düşündünüzmü?" Balıq Bürc: Balıq çox xoşbəxt; "Bu, bəlkə də xoşbəxtlik deyil, kim bilər? Yoxsa bir növ melanxoliya ola bilərmi? Amma bir gün xoşbəxt bir anı düşünə bilərəm birtəhər; nədirsə, ala bilərmiyim?" loading... 60


Qarabağ əlillərinə yeni avtomobillər verildi\n11:43 28 May 2019 Oxunub : 1669\nBu gün Əmək və Əhalinin Sosial Müdafiəsi Nazirliyi tərəfindən 50 avtomobil Qarabağ müharibəsi əlillərinə təqdim olunub.\nAzvision.az xəbər verir ki, əmək və əhalinin sosial müdafiəsi nazirinin müavini Anar Kərimov tədbir iştirakçılarını 28 May - Respublika günü münasibəti ilə təbrik edib. O qeyd edib ki, Prezident İlham Əliyevin imzaladığı fərman və sərəncamlarla minimum əməkhaqqı və minimum pensiya orta hesabla 40 faiz, sosial müavinət və təqaüdlər orta hesabla 100 faiz, məcburi köçkünlərə verilən müavinətlər 50 faiz, həmçinin tələbələrin təqaüdləri əhəmiyyətli dərəcədə artırılıb.\n“Ümumilikdə, bu ilin ilk aylarında reallaşdırılan sosial paket təqribən 3 milyon insanın rifahına ciddi dəstək olub. Şəhid ailələrinə və Qarabağ müharibəsi əlillərinə 2018-ci ildə nəzərdə tutulduğundan 3 dəfədən çox olmaqla 626 mənzil, indiyədək isə 6654 mənzil verilib. Cari ildə bu kateqoriyadan olan vətəndaşlara azı 800 mənzil təqdim olunacaq. Cari ilin ötən dövründə Prezidentin aylıq təqaüdü şəhid ailələri üçün 300 manata çatdırılıb, müharibə əlilləri üçün müavinət və təqaüdlər də orta hesabla 100 faiz artırılıb, I qrup əlilliyi olanlara qulluq edənlər üçün Prezidentin aylıq təqaüdü təsis edilib. 12268 şəhidin vərəsələrini əhatə edən birdəfəlik ödəmə (11 min manat) ilə təminat proqramı artıq 80 faiz icra olunub”.\nA.Kərimov diqqətə çatdırıb ki, 2018-ci ildə 265 müharibə əlilinə minik avtomobili verilib. “Dövlət başçısının 18 mart 2019-cu il tarixli Sərəncamı ilə ayrılmış vəsait 2019-cu ildə əlavə olaraq 400-dən artıq avtomobilin alınmasına, beləliklə, cari ildə müharibə əlillərinə nəzərdə tutulduğundan 3,2 dəfə çox olmaqla 600-ə yaxın avtomobilin verilməsinə imkan yaradıb. Onlardan artıq 50 avtomobil bu gün təqdim edilir. Bununla da indiyədək 6200-dək avtomobil müharibə əlilləri və onlara bərabər tutulanlara verilib”.\nTeqlər: ƏƏSMN Qarabağ Əlil\nPrezident Davosda mühüm görüşlər keçirdi - Yenilənib


525-ci Qəzet - Yataqxana, bacım və uşaqları... - Mina Rəşid yazır\n1 İYUN UŞAQLARIN BEYNƏLXALQ MÜDAFİƏSİ GÜNÜNƏ TƏBRİK ƏVƏZİ\nAnan güldü dünyada.\nBütün aləm sevindi-\nİndi Ümidin 5 yaşı var, bacısı Fatimə isə 2 yaş yarımlıqdı... Sözümün canı odur ki, bacım o yataqxana havası toxunmayan işıqlı dünyası ilə elə həyatsevərdi ki, adam ondan ilham alır, həvəsə gəlir... Xüsusilə onun uşaqlarına münasibəti, ürəkdən qayğısı, diqqəti coxlarına, elə mənim özümə də bir nümunədi... Bunu çətin karantin günlərində də hiss elədim... Bu vəziyyətdə də, elə bir bayram, xüsusi gün olmadı ki, bacım uşaqları ilə onu qeyd eləyib bizimlə paylaşmasın... Bir də gördüm 28 May Respublika günündə hələ dili indi açılan Fatimə çıxıb stolun üstünə, əlində bayrağımız, Səməd Vurğunun “Azərbaycan” şeirini söyləyir...\n...Hələ virusun ölkədə yayıldığı ilk vaxtlarda bir də gördün bacı-qardaş sanki əllərində səsgücləndirici tutmuş kimi adamlara səslənirlər: “Ko-no-na virus var, evdən çıxmax olmaz!”... Bacım 5 yaşında uşağı 5-dən çox kursa aparıb-gətirir... Ümidin kitabları da var və hər gün anasıyla birgə oxuyur... Hələ rus dilində də çoxlu söz bilir.\nUşaqlığı didərginliyə düşən, ə\nlaçı olsa da, ali təhsil ala bilməyən bacıma o günü deyirəm ki, səndən yaxşı müəllim olardı, özü də təşkilatçı müəllim... Gülümsəyir...\nBacım olduğuna görə onu təriflədiyimi düşünməyin... Bunu ona görə yazdım ki, adam villada da yaşayar, balaca komada, yataqxanada da... Amma necə yaşayar, bax məsələ ondadı. Dostum, “Ulduz” jurnalının ulduzu Hicran Hüseynovanın sözü yadıma düşdü. “Adam olduğu yeri bəzəyir, yer, adamı bəzəmir”. Odur ki, uşaqlarla bərabər, ayrıca vaxt ayırıb onların həyatını naxışlandıran, oxudub-öyrədən, həvəsləndirən bütün valideynlərə də, bayramınız mübarək olsun, deyirəm...


3 minlik toya gedib, 5 minlik çantanı haradan alırsız- VIDEO XEBEROXU.AZ - En son xeberler Azerbaycan xeberleri 2021 xəbərlər bugün 2021 xeber az 2021 xeberler bugun 2021 En son xeber 2021 Новости сегодня: самые свежие и последние новости России и мира\n“Rusiyadakı toy qiymətlərini öyrənmək çox asandır”.\nARB TV-nin “Bazar Düzü” verilişinin növbəti qonağı müğənni Vəfa Şərifova olub.\nİfaçı Rusiya toylarına ucuz qiymətə getdiyi üçün narazılıq edən sənət yoldaşlarına cavab verib:\n“Deyilən “göyərti” qiyməti 2500-dən yuxarı olan məbləğdir. Əvvəlki qiymətlərdən tək fərqi ondadır ki, dəvət edənlər bileti almırlar. Burada narazılıq edib, aqressiv danışanlar “bazarı ölən” adamlar idi. Hamı ruzisi üçün gedir. Əgər müğənninin sənətindən başqa açıqlaya bilmədiyi gəliri yoxdursa, hər qiymətə çıxış edə bilər. Ayda 1 dəfə 3 minə toya gedirlər, 5 minlik çanta alırlar. Mən ala bilmirəm, siz onu haradan alırsız?”


27 mart 2020 21:04Daxili İşlər Nazirliyi sosial şəbəkələrdə yayılan məktubla bağlı açıqlama yayıb.\n27 mart 2020 20:56Bildiyiniz kimi koronavirus pandemiyası ilə mübarizədə əhalinin sağlamlığının qorunması məqsədi ilə ölkə ərazisində xüsusi karantin rejimi elan edilib.\n27 mart 2020 19:10Respublikada xüsusi karantin rejiminin tətbiqi ilə əlaqədar Daxili İşlər Nazirliyinin səlahiyyətlərinə aid məsələlərlə bağlı sualların cavablandırılması və problemlərin həllində köməklik məqsədilə bu gün saat 20.00-dan başlayaraq sutkalıq fəaliyyət göstərən “qaynar xətt” telefon xidməti yaradılmışdır.\n27 mart 2020 17:50Ölkə ərazisində koronavirus infeksiyası ilə əlaqədar zəruri sosial izolyasiya tədbirlərinin tətbiqi davam etdirilir.\n24 mart 2020 16:31Daxili İşlər Nazirliyi Koronavirusla Mübarizəyə Dəstək Fonduna 1.000.000 (bir milyon) manat vəsait köçürüb.


İslam dininin elm, bilik və savada təkidi - Ayətullah şeyx hacı Məhəmməd Cavad Fazil lənkəranin saytı\nİslam dininin elm, bilik və savada təkidi\nİslam dininin elm və bilik barəsində olan tövsiyələri və çağırışları kimi heç bir məktəb və quruluş təkid etməmişdir. Qurani-kərimdə və çox-çox rəvayətlərdə həzrət Peyğəmbərdən və məsum İmamlardan (əleyhimussəlam) elm və biliyin əzəməti və vacibliyi barəsində çoxlu təkidlər vardır\nHeç bir din və ya quruluşda elm, bilik və savada İslam dini qədər ehtiram və əzəmətə qail olmamışdır; İslam dininin elm və bilik barəsində olan tövsiyələri və çağırışları kimi heç bir məktəb və quruluş təkid etməmişdir. Qurani-kərimdə və çox-çox rəvayətlərdə həzrət Peyğəmbərdən və məsum İmamlardan (əleyhimussəlam) elm və biliyin əzəməti və vacibliyi barəsində çoxlu təkidlər vardır.\nQurani-kərim Mücadilə surəsinin 11-ci ayəsində elmin əhəmiyyəti və alimin dərəcəsi və məqamının üstünlüyünə işarə edib buyurur:\n"يَرْفَعِ اللَّهُ الَّذِينَ آمَنُوا مِنْكُمْ وَ الَّذِينَ أُوتُوا الْعِلْمَ دَرَجاتٍ"\n"Allah taala, iman gətirən və elm əldə edən kəslərə əzəmətli dərəcələr bəxş etmişdir."\n“Dərəcələr” sözü burada mütləq surətdə və qeydsiz gəlmişdir və bu da onların yüksək məqamını göstərir. Bu şərafətli ayənin təfsirində Əbu-Zər (Allah ruhunu şad etsin) həzrət Peyğəmbərdən (sallallahu əleyhi və alih) belə nəql edir ki, buyurdu: “Ey Əba-Zər! Elm öyrənən şəxsi Allah-taala, mələklər və peyğəmbərlər sevirlər və elmi ancan səadət əhli sevər. Belə olan surətdə elm tələb edən insan Qiyamət günü xoşbəxtdir. Evindən elm öyrənmək niyyəti ilə xaric olan kəsə, Allah-taala hər qədəminə Bədr döyüşündə şəhid olmuş şəhidlərdən birinin savabını yazar, elm sevən və tələb edən şəxs Allahın dostudur. Elmi sevən şəxsə behest vacib olar, belə insan gecə və gündüz Allahın razılığında olar və dünyadan gedərkən Kövsər bulağından içər və behest meyvələrindən meyl edər və cənnətdə həzrət Xızrın (əleyhissəlam) rəfiqi olar. Sonra Həzrət buyurdu: Bütün bu fəzilətlər bu mübarək ayənin mənasından ələ gəlir ki, buyurur:\n«يَرْفَعِ اللَّهُ الَّذِينَ آمَنُوا مِنْكُمْ وَ الَّذِينَ أُوتُوا الْعِلْمَ دَرَجاتٍ».\nBaşqa bir ayədə alimlərin və əhli-elmin məqamına işarə buyurur:\n"هَلْ يَسْتَوِي الَّذينَ يَعْلَمُونَ وَ الَّذينَ لا يَعْلَمُونَ "\n"Görəsən, bilik sahibi olanlarla bilməyənlər eyni ola bilərlərmi?!"\nHəzrət Peyğəmbər (sallallahu əleyhi və alih) buyurdu:\n" مَن طَلَبَ العِلمَ فهُوَ کالصّائمِ نَهارَهُ ، القائمِ لَیلَةُ ، وإنَّ بابا مِنَ العِلمِ یَتَعَلَّمُهُ الرَّجُلُ خَیرٌ لَهُ مِن أن یَکونَ أبو قُبَیسٍ ذَهَبا فأنفَقَهُ فی سَبیلِ اللّه"\n"Hər kəs elm ardınca gedərsə, günlərini oruc tutub gecələrini ibadət edən şəxs misalındadır. Əgər bir kəs bir bab elm öyrənərsə, bu, onun üçün Əbu Qubeys dağı qədər qızılı Allah yolunda ehsan etməkdən daha üstündür."\nHəmçinin Həzrət Peyğəmbər (sallallahu əleyhi və alih) buyurdu:\n"طالِبُ العِلمِ طالِبُ الرَّحمَةِ ،طالِبُ العِلمِ رُکنُ الإسلامِ ، ویُعطى أجرَهُ مَعَ النَّبِیّینَ "\n"Elm axtaran rəhmət axtaran kimidir, elm axtarmaq İslamın rüknüdür və belə şəxsin mükafatı peyğəmbərlərin öhdəsinədir."\nEləcə də bəzi rəvayətlərə əsasən, Həzrət Peyğəmbər (sallallahu əleyhi və alih) buyurdu:\n"إنَّ طـالِبَ العِلمِ تَـبسُطُ لَـهُ الـمَلائکَةُ أجـنِحَتَها وتَستَغفِرُ لَهُ "\n"Elm axtaran şəxsin ayaqları altına mələklər öz qanadlarını salar və Allahdan onun üçün bağışlanmaq istəyərlər."\nHəzrət İmam Sadiq əleyhissəlam buyurur:\n"فَضْلُ الْعَالِمِ عَلَى الْعَابِدِ كَفَضْلِ الْقَمَرِ عَلَى سَائِرِ النُّجُومِ لَيْلَةَ الْبَدْر "\n"Alimin abidə nisbət üstünlüyü, on dörd gecəlik ayın işığının göydəki ulduzların işığı kimi aşkardır."\nElm və biliyin fəzilətləri barəsində onlarla digər rəvayətlər vardır ki, bütün bunlar insanları elm kəsb etməyə sövq edir.\nƏmək, çalışmaq və fəaliyyət etmək barəsində də İslam dininin təkidləri çoxdur və tənbəl və passiv insanları dinimiz məzəmmət edir.\nİslam dininin elm\nbilik və savada təkidi


Depozit hərracında tələb yenidən artdı Marja.az - Azərbaycanın iqtisadi xəbərlər saytı\nDepozit hərracında tələb yenidən artdı\n12.01.2018-ci il tarixində Mərkəzi Bank tərəfindən vəsaitlərin cəlb edilməsi üzrə keçirilmiş növbəti depozit hərracında tələb 446,6 milyon manat, hərracın nəticəsində bağlanılmış depozit əqdləri üzrə orta ölçülmüş faiz dərəcəsi isə 14,55% təşkil etmişdir.\nQeyd edək ki, Mərkəzi Bank 250 milyon manat cəlb etməyi hədəfləyirdi və bu məbləği də cəlb edib.\nXəbər verdiyimiz kimi, 08.01.2018-ci il tarixində Mərkəzi Bank tərəfindən vəsaitlərin cəlb edilməsi üzrə keçirilmiş növbəti depozit hərracında tələb 300.3 mln. manat, hərracın nəticəsində bağlanılmış depozit əqdləri üzrə orta ölçülmüş faiz dərəcəsi isə 14,79% təşkil etmişdi. Mərkəzi Bank 300 milyon manat cəlb edəcəyini açıqlamışdı və bu məbləği də cəlb edib.\n05.01.2018-ci il tarixində Mərkəzi Bank tərəfindən vəsaitlərin cəlb edilməsi üzrə keçirilmiş növbəti depozit hərracında tələb 57.5 milyon manat, hərracın nəticəsində bağlanılmış depozit əqdləri üzrə orta ölçülmüş faiz dərəcəsi isə 14,69% təşkil etmişdir. Mərkəzi Bank 200 milyon manat cəlb edəcəyini açıqlamış, lakin hədəflədiyi məbləği cəlb edə bilməmişdi.\n29.12.2017-ci il tarixində də Bank tərəfindən vəsaitlərin cəlb edilməsi üzrə keçirilmiş növbəti depozit hərracında tələb 355.7 mln. manat, hərracın nəticəsində bağlanılmış depozit əqdləri üzrə orta ölçülmüş faiz dərəcəsi isə 13,89% təşkil etmişdi. Mərkəzi Bank 300 milyon manat cəlb etməyi hədəfləmişdi.\n12 Yanvar 2018 , 12:24


İsgəndər Həmidov yaşına yaraşmayan yalanlar danışıb – Dialoq.info\nSabiq daxili işlər naziri İsgəndər Həmidovun yenidən polis tərəfindən saxlanılması barədə xəbərlər yayılıb. İddiaya görə, hadisə fevralın 12-də Qazax rayonunda baş verib. Yayılan xəbərlər bağlı fikirlərini bölüşən, əslən Qazaxdan olan, “Hilal” İctimai Birliyinin sədri Arzuman Abdulkərimov deyib ki, sabiq daxili işlər naziri İsgəndər Həmidovun Qazaxa gedərək orada yoxa çıxması ilə bağlı məlumatla o da tanış olub. İctimai Birlik sədri onu da qeyd edib ki, bu məlumat bir qazaxlı və eyni zamanda ictimai fəal kimi onun diqqətini çəkməyə bilməzdi: “Açığını deyim ki, ilk andaca bunun dezinformasiya və təxribat olduğunu düşündüm. Elə də oldu. Bir müddət sonra İsgəndər Həmidov video müraciət paylaşaraq Qazaxa getdiyini elan etdi, sürücüsünü və onu müşaiyət edən Murad( Qazax sakini olduğu bildirilir) adlı birinin polisə aparılaraq təhqir və təzyiqlərə məruz qoyulduğunu bildirdi. Eyni zamanda üzünü xaricdə yaşayan”söyüşcül vətənsizlərə” tutaraq xarici dövlətlərdən bu insanların azad olunması barədə dəstək istəmələrini xahiş etdi”.\nArzuman Abdulkərimovun sözlərinə görə, arşdırmaları zamanı məlum olub ki, “bəy” yaşına yaraşmayan yalanlar danışıb: “Nə onun sürücüsü, nə də Murad adlı şəxs polisə aparılamyıb və hər hansı təzyiqlərə məruz qalmayıblar. Sadəcə Həmidova elə gəlirmiş ki, onu Qazaxda çox möhtəşəm qarşılayacaqlar. Onun düşündüyünün əksinə olaraq Qazaxda onu bir-iki adam qarşılayıb. Belə olduğu halda öz pərtliyini gizlətmək üçün yalan məlumatlar yaymağa başlayıb. Əslində başqa cür ola da bilməzdi. Çünki qazaxlılar ağı qaradan seçməyi bacarırlar. Kimin nə yuvanın quşu olduğunu bilirlər. Əninəm ki, qazaxlılar gələcəkdə də bu insanların məkirli planlarını pozacaqlar.\nKeçək məsələnin digər tərəfinə, bildiyimiz kimi Qazax sərhəd rayonu olaraq həssas bölgədi. Niyə məhz Qazaxı seçirsiniz?. Yeri gəlmişkən son zamanlar xaricdə məşkunlaşan söyüş şəbəkəsinin üzvü, Qazax hərbi hissəsinin keçmiş komandiri İsa Sadıqov da Qazaxla bağlı bəzi replikalar atır. Təxribat yaradaraq ermənilərin əlinə fürsət vermək istəyirsiniz? Yox “bəy” alınmaz. Bizlər imkan vermərik”.\nİctimai Birlik sədri onu da deyib ki. özünə millətçi deyən şəxs xarici dövlətdən dəstək istəməz: “Amma nə edəsən, çünki Azərbaycan xalqının içərisində bütün dayaqlarınızı itirmisiniz. Ona görə də ümidiniz xarici güclərə qalıb. Özünüzə yığışın”.


Abşeron rayonunda koronavirus pandemiyası ilə əlaqədar reyd keçirilib » Absheronxeber.az | İnformasiya agentliyi\nAbşeron rayonunda koronavirus pandemiyası ilə əlaqədar reyd keçirilib\nAbşeron Rayon İcra Hakimiyyətinin təşəbbüsü ilə koronavirus (COVID-19) pandemiyası ilə əlaqədar növbəti reydlər keçirilib.\nReydlər zamanı icra hakimiyyəti yanında yaradılmış xüsusi komissiyanın üzvləri sakinlərlə görüşüb, tətbiq olunan karantinin, qarşıya qoyulan tələblərin əhalinin sağlamlığının qorunmasına və koronavirus pandemiyasının törədə biləcəyi faciəvi nəticələri qabaqlamağa yönəldiyini ətraflı izah edib, vətəndaşları bütün qaydalara riayət etməyə çağırıblar.\nRayon ərazisində fəaliyyət göstərən şadlıq saraylarında, ictimai nəqliyyatda, müxtəlif mədəni- sosial obyektlərdə, marketlərdə, restoranlarda, məktəblərdə də baxış keçirilib. Vətəndaşlarla maarifləndirici söhbətlər aparılıb, onlar COVID əleyhinə vaksinasiya prosesi ilə bağlı ətraflı məlumatlandırılıb, buster dozanın əhəmiyyəti haqqında məlumat verilib.\nReyd zamanı insanları maraqlandıran suallar cavablandırılıb, eyni zamanda, müəyyən edilmiş tələblərə və qaydalara ciddi şəkildə əməl olunmasının, tibbi mühafizə vasitələrindən, o cümlədən tibbi maskalardan müntəzəm istifadə edilməsinin, vətəndaşlar arasında sosial məsafənin gözlənilməsinin vacibliyi diqqətə çatdırılıb.


İP-dən yeni istefalar qurumun iç üzünü tam ifşa etdi\nAna səhifə » Daxili siyasət » İP-dən yeni istefalar qurumun iç üzünü tam ifşa etdi\nPalatadan gedənlər qurumun daxilində antidemokratik şəraitin hökm sürdüyünü söyləyirlər\nXəbər verildiyi kimi, radikal müxalifətin İP-indən aralananlar olub. Belə ki, ilk olaraq qurumun həmtəsisçilərindən sayılan Müsavat Partiyası sədrinin müşaviri Yadigar Sadıqov, ardından isə heç bir partiyanın üzvü olmadığını iddia edən, əslində isə Müsavata yaxınlığı ilə tanınan Ərəstun Oruclu qurumdan ayrılıb. İP-dən aralanmasının səbəblərinə aydınlıq gətirən Ə.Oruclu bildirib ki, qurumun daxilində demokratik ab-hava yoxdur. Onun sözlərinə görə, İctimai Palata partiya, qrup və fərdi maraqların mübarizəsi meydanına çevrilib: “O özü (İP-nəzərdə tutulur) demokratik qurum ola bilmədi və fəaliyyətində rasionallıq ortaya qoymağa müvəffəq olmadı. Qərarların qəbulunda kollegiallıq yarada bilmədi, adından bəlli olduğu kimi, koordinasiya funksiyasını yerinə yetirməli olan Koordinasiya Şurası isə de-fakto İctimai Palatanın qərarverici qurumuna çevrildi. Demokratik dəyərlər uğrunda mübarizəni məhəlli maraqlar uğrunda pərdəarxası çəkişmə və yarışma meyilləri əvəz etdi”.\nƏ.Oruclu bildirib ki, belə olan halda isə İctimai Palata üzvlüyündə qalmağın özü səmərəsiz və qeyri-rasional görünür.\nQeyd edək ki, bu, son bir-iki ayda artıq neçənci istefa və ya İP-ə yönəlik qeyri-demokratiya ittihamıdır. Bir müddət öncə AXCP üzvü Xaliq Bahadır bununla bağlı olduqca ağır ittihamlar irəli sürmüşdü, daha sonra isə İP-in üzvü hüquqşünas Elman Cəlilovun təklifləri gündəliyə salınmamışdı.\nGöründüyü kimi, İP artıq rəsmi şəkildə radikal düşərgənin simasını açıb cəmiyyətə göstərməkdədir. Baş verənləri bir-bir təhlil etdikdə məsələnin məğzi tam şəkildə ortaya çıxır. Radikal müxalifət düşərgəsinin yarıtmaz İP-inin “düyün” düşdüyü artıq hər kəsə məlumdur. Burada guya birləşən, amma fərqli yollarla irəlilədiklərini hər kəsə açıq-aydın nümayiş etdirən AXCP və Müsavat partiyaları yalançı, qeyri-səmimi birlik görüntüsü yaratmağa çalışsalar da, buna nail ola bilmədilər. Artıq illərdir ki, Azərbaycanın siyasi palitrasında yer almaq, öz siyasi varlığını sübut etmək üçün dəridən-qabıqdan çıxan və birmənalı şəkildə xalq tərəfindən qəbul olunmayan bu radikal düşərgə partiyaları öz zəifliklərini, əslində yoxluqlarını etiraf etmək istəmirlər. Amma reallığın belə olduğunu bütünlüklə cəmiyyət bilir. İllərdir ki, özünü “ana müxalifət”, “əsas müxalifət”, “demokratiyanın qoruyucusu” və bu kimi başqa ayamalarla adlandıran radikal müxalifət partiyaları artıq özləri bildirirlər ki, onlar yoxdurlar və ən əsası iddia etdikləri demokratiyanın onlarla yaxından-uzaqdan əlaqəsi yoxdur.\nO ki qaldı İP-in xarici maraqların poliqonuna çevrilməsi məsələsinə, bu da cəmiyyətə bəlli olan bir şeydir. İP-in istəyini, məramını, ən əsası simasını, Azərbaycan xalqı görüb və tanıyıb. Bəlli oldu ki, adını İP qoyduqları bu birlik-ayrılıq oyunu yalnız və yalnız şəxsi maraqlara xidmət göstərmək, xarici pulların qarşılığında dövlətin mənafeyinə zərbə vurmaq üçün hazırlanıb. Demək ki, İP üzvləri gec də olsa bu faktı özləri üçün dəqiqləşdiriblər və İP-in fəaliyyətinin nəyə xidmət etdiyini müəyyənləşdiriblər.\nGöründüyü kimi, özünü “demokratiya mücahidi” adlandıran, əslində isə, ən böyük antidemokrat olan, hətta məhdud bir qurumda öz əqidədaşı adlandıran şəxsə qarşı antidemokratik davranış sərgiləyən bu insanlar üçün hər şeydən ümdəsi maraqlı xarici mənbələr tərəfindən maddi maraqlarının təminatıdır. Təbii ki, həmin təminatın qarşılığında da maraqlı xarici qüvvələr bu partiyalardan öz mənafeləri naminə istifadə edirlər. Bu, aşkar şəkildə ortadadır. Ən əsası odur ki, Azərbaycan vətəndaşları hər zaman dövlətinə qarşı olan bu zümrəyə layiqli yerini göstərib və göstərir. Ölkəmizdə keçirilən seçkilərdə 0-1 faiz arası səs toplayan və bununla da hansı gücə, elektorata malik olduğunu nümayiş etdirən radikal düşərgə illərdir ki, bundan nəticə çıxarmır. Hər zaman ölkəmizin uğurlarına kölgə salmağa çalışan radikal düşərgənin anti-Azərbaycan təbliğatında şər-böhtançı ampluasında çıxış etməsi bir daha təsdiq edir ki, onların məqsədi, mövqeyi yalnız ölkəmizin mənafeyinə zərbə vurmaq, imicinə xələl gətirməkdir.\nBəli, İP-in İsa Qəmbərlə Əli Kərimli arasında mübarizə poliqonu olması faktı yenidən təsdiq edildi. Radikal düşərgə təmsilçiləri, partiya funksionerləri bunu nə qədər də ciddi-cəhdlə inkar etməyə çalışsalar da, elə öz dilləri ilə sonradan etiraf etməyə məcbur olurlar. Çünki əlahəzrət fakt faktlığında qalır...\nTarix: 19-10-2012 |


Al Paçino - 80! - VİDEO - ATV.AZ\nAl Paçino - 80! - VİDEO\n25.04.2020 12:05 1531 dəfə oxunub\nBu gün əfsanəvi hollivud ktyoru, rejissoru və ssenaristi Al Paçinonun 80 yaşı tamam olur\nAlfredo Jeyms Al Paçino 25 aprel 1940-сı ildə ABŞ-ın Nyu-York şəhərində anadan olub. Ona məşhurluğu Frensis Ford Koppolanın üç hissədən ibarət "Xaç atası" filmində oynadığı rol gətirib. İlk dəfə 1969-cu ildə "Mən, Natali" filmində qısa epizodik rol oynayıb. 1967—1969-cu illərdə Nyu-York polisi (N.Y.P.D) teleserialına çəkilib. Sonralar isə "Nidl Parkda təşviş" (1971) filmində gənc narkoman rolunu oynayıb. Məhz bu roluna görə Frensis Ford Kopollanın diqqətini özünə çəkib və 1972-ci ildə "Xaç atası" filmində Maykl Korleonenin rolunu canlandırıb. Bu roluna görə kino tənqidçiləri tərəfindən çox yüksək qiymətləndirilib.\nŞəxsi həyatını nümayiş etdirməyi sevməyən Al Paçino, heç vaxt evli olmayıb. Lakin buna baxmayaraq, onun övladları var. Sevimli yazıçısı Anton Çexovun şərəfinə o, övladlarından birinə Anton adı verib. Al Paçinonun nənəsi və babası Siciliyadan olan Korleone nəslinə mənsubdurlar. Uşaq vaxtı Al Paçino özünü təmin etmək üçün ofisiant, kuryer, bilet yoxlayan kimi çalışıb. Onun həyatı o qədər ağır olub ki, bəzən gələcəyin ulduzu səsdinləmə studiyasına çatmaq üçün avtobus bileti almaqdan ötrü borca pul da götürürdü. 1997-ci ilin oktyabr ayında Britaniyanın “Empire” jurnalı Al Paçinonu bütün dövrlərin 100 ən böyük kino ulduzu siyahısında dördüncü yerdə qərarlaşdırıb. Aktyorluq fəaliyyətinə başlamazdan əvvəl Al Paçino italyan restoranlarından birində aşpaz işləyib. 1961-ci ildə 21 yaşındaykən Al Paçino sükan arxasında olarkən qəfildən polis tərəfindən yaxalanır. Qara maskada və əlcəklərdə olan aktyorun avtomobilindən silah tapıldığına görə, onu həbs edirlər. Lakin sonradan məlum olur ki, Al Paçino hansəısa filmin çəkilişindən qayıdırmış. Silah isə çəkiliş meydançasından olan rekvizit imiş. Zərərli vərdişlər ailənin yeganə övladı olan Al Paçinodan da yan keçməyib. Belə ki, o, əvvəllər alkoqol asılılığından əziyyət çəkib. 1994-cü ildə isə səsi xarab olmasın deyə, siqaret çəkməkdən imtina edib. O, aktyorluq sənətinə Robert de Niro, Marlon Brando, Dastin Hofman və Merilin Monronun təhsil aldığı məktəbdə yiyələnib. Maykl Korleone rolunu əldə etməklə Al Paçino, Cek Nikolson və Uorren Bitti kimi aktyorları geridə qoyub. Kino aləminin ən yüksək məvacibli aktyorlarının ilk onluğuna daxildir. Al Paçino “Pretty Woman”, “Apocalypse Now” , “Star Wars” və digər bir neçə filmdə çəkilməkdən imtina edib. Kinodakı uğurlu karyerasından başqa, Al Paçino teatrda da uğurlar əldə edib. 1977-ci ildə o, teatr aləminin nüfuzlu mükafatı "Toni" ilə təltif edilib. Uşaq vaxtı peşəkar beysbolçu olmaq istəyən Al Paçino, kino aləminə qədəm basdıqdan sonra demək olar ki, bütün mükafatları əldə edib. BAFTA, “Qızıl Şir”, “Qızıl Qlobus”, “Emmi” və digərləri. 1980-ci ildə Oskara nominasiya edilsə də Dastin Hofmana uduzub. Qəribə təsadüf nəticəsində Hofman ona , Al Paçinonun bir zamanlar imtina etdiyi “Kramer Kramerə qarşı” filmindəki yaratdığı obrazı ilə qalib gəlib.


Tahir Kərimov Salyandakı villasını neçiyə satır? Mətbuat Şurası İsveçrənin Azərbaycandakı Səfirli Azərbaycanın 8 ölkədəki səfirləri geri çağırıldı Akif Çovdarov huşunu itirərək yıxılıb – TƏ Meyitdən orqanların transplantasıyası mümkün ola Qazın qiyməti qaldırılsın” – Deputat Rövşən Lənkəranskinin öldürmək istədiyi şamaxılı Qazın qiyməti qalxacaq? – Rəsmi açıqlama “Oksigen” klinikasına sağlam girən 2 MTN polkovniki İlqar Əliyevin intiharı ilə bağlı Rusiya: “Bütün kimyəvi silahlar məhv ediləcək” Bakıda 11 dərəcə isti olacaq – Şənbə gününün havası\n15 Yanvar 2016 / 12:52 / Baxış sayı: 450 Yanvarın 16-da Bakıda və Abşeron yarımadasında hava şəraitinin dəyişkən buludu olacağı, arabir tutulacağı, gündüz yarımadanın bəzi yerlərində yağış yağacağı ehtimalı var. Ekologiya və Təbii Sərvətlər Nazirliyinin Milli Hidrometeorologiya Departamentindən Lent.az-a verilən məlumata görə, sabah şimal-qərb küləyi gündüz cənub küləyi ilə əvəzlənəcək. Havanın temperaturu Abşeronda gecə 3-5 dərəcə, gündüz 7-11 dərəcə, Bakıda gecə 3-5 dərəcə, gündüz 9-11 dərəcə isti olacaq. Sabah Azərbaycanın rayonlarında hava şəraitinin əsasən yağmursuz keçəcəyi, gecə və səhər ayrı-ayrı yerlərdə duman olacağı, bəzi şimal və qərb rayonlarda yağış yağacağı gözlənilir. Mülayim cənub-qərb küləyi əsəcək.


Pənah Hüseyn: “Əsas maraqlı proseslər seçkidən sonradır” | Reaksiya\n04.04.2018 12:06 A-reaksiya 1278\nAXP sədri Pənah Hüseyn “Yeni Müsavat”a bildirib ki, çıxışları izləyib və ADP-nin namizədi Sərdar Cəlaloğlunun üstün olduğu qənaətinə gəlib:\n“Namizəd qismində çıxış eləyən şəxslərin və onların nümayəndələrinin çıxışlarının əksəriyyətinə baxmışam. Sözün doğrusu, xüsusi siyasi həyəcan olmasa da və seçkinin mahiyyəti ilə bağlı hansısa bir gözləntim olmasa da, amma hər halda, bir siyasətçi olaraq çıxışları izləmək mənim üçün maraqlıdır. Sizə səmimi deyim ki, bütün əvvəlki seçkilərlə müqayisədə ən sönük məhz bu seçkilərdir. Ən azı müəyyən təhlillər üçün İTV-də gedən debatların əksəriyyətinə baxmışam. İlk üçüncü debatdan sonra, sözün doğrusu, mənim də marağımda bir xeyli azalma baş verdi. İlk debatlarda Hafiz Hacıyevin çıxışları müəyyən marağa səbəb olmuşdu. Amma sonra çıxışlarında çox bərbad dönüş baş verdi. Mən səmimi deyirəm ki, bununla da Hafiz Hacıyevi demək olar ki, sıradan çıxardılar. Sonuncu çıxışları onu, məncə, ictimai rəyin fokusundan kənara qoydu. Sərdar Cəlaloğlunun çıxışları isə əlbəttə ki, müəyyən çərçivə daxilində olsa da normal çıxışlardır. Sərdar bəy istedadlı adamdır, lakin çərçivə ona da istedadını, imkanını tam olaraq nümayiş etdirməyə mane olur. Amma hər halda, özünü nə qədər sıxsa da, Sərdar Cəlaloğlu maraqlı məsələlərə toxunur. Qalan namizədlər isə yəqin onlar özləri də razılaşar ki, yaddaqalan bir şey yoxdur”.


MATC.AZ: Qvardiola Gündoğana qapını göstərdi\nQvardiola Gündoğana qapını göstərdi\n15 Aprel 2019, 10:09\nÇempionlar Liqasının 1/4 final mərhələsində "Tottenhem"ə məğlubiyyətdən (0:1) sonra baş məşqçi Pep Qvardiolanı təndiq edən "Mançester Siti"nin yarımmüdafiəçisi İlkay Gündoğan komandanı tərk edəcək. Matc.az saytının xarici mətbuata istinadən məlumatına görə, bunu ispaniyalı mütəxəssis özü bildirib.\nQvardiola Almaniya millisinin üzvü ilə yeni müqavilə imzalanmayacağını söyləyib: "İlkay yeni sözləşmə imzalamaq istəmir. Bu, futbolçunun oynayıb-oynamaması ilə bağlı deyil. Belə olarsa, o, forma geyinməyəcək".\nQvardiolanın bu açıqlaması İlkayın mövsümün sonunda ayrılacağına işarə olub. Dərhal futbolçu 2 klubdan təklif alıb. Belə ki, "Bavariya" və Dortmund "Borussiya"sı Türkiyə əsilli orta sahə oyunçusunun xidmətində maraqlı olduğunu bəyan edib.\nQeyd edək ki, İlkay Gündoğanın "Mançester Siti" ilə müqavilə müddəti gələn ilin yayına qədərdi.


“A oyunçu”ların aşkarlanması\nDərc edildi: 15 Aprel 2021\n“Yüksək potensiallı əməkdaşlarımız” artıq yetərli olmadığı görülür, şirkətlər bir çox hallarda “Yüksək Potensiallı insanlar” barədə düşünürlər, bu o deməkdir ki daxil və xarici bütün mənbələr diqqət mərkəzindədir çünki dəyişim keçirtmək, daha böyük hədəflərə çatmaq üçün hər bir mənbə (talent source) kritik əhəmiyyət daşıyır. Dünya artıq dördüncü sənaye inqilabının ərəfəsindədir (Bu barədə araşdırma etməklə yanaşı Klauz Şvabsın dördüncü sənaye inqilabı kitabını oxumaq olar) və covid 19 pandemiyası bu prosesi daha da sürətləndirir. Bütün bunlar insana daha dəqiq desək xüsusi qabiliyyətlərə və bacarıqlara sahib olan insana təlabatı daha da artırmaqdadır. Artıq istedadlar müharibəsi daha fərqli formalarda və daha kəskin hal alır.\nYüksək potensiallıların aşkarlanmasından öncəliklə bilinməsi gərəkən amil kritik vəzifələrdir (biz daha sonra onları A vəzifələr (A positions) adlandıracağıq), hansı proseslər və vəzifələr şirkətin ümumi işləyişi üçün daha da kritikdir və stratejikdir? İlk sual budur.\nMəsələn: Neft-Qaz sektorunda aydındır ki bunlar əsasən: Geologiya - Kəşfiyyat, Qazma və Hasilat prosesləridir. Telekommunikasiya sektorunda İT mühəndislik və müştəri xidmətləri əsas proseslərdir.\nBiz həmin vəzifələri “A vəzifə”lər, və həmin vəzifələrə namizəd olan Yüksək potensiallı şəxsləri isə “A oyunçu”lar adlandıracağıq. A vəzifələrin aşkarlanması tamamilə fərqli bir mövzu olduğu üçün biz, onların aşkarlanmış olduğunufərz edib öz mövzumuza geri dönürük.\nA oyunçuların aşkalanmasından öncə bir suala cavab tapaq. Yüksək Potensiallı dedikdə nə başa düşülür? Bir çox ədəbiyyatlarda onların 3 əsas özəllikləri vurğulanır, bunlar: həvəslilik (aspiration), qabiliyyət (ability) və bağlılıqdır (engagement). Yəni yüksəlmək əzmi daşıyan, həvəsli olan, qabiliyyətləri yüksək olan, və işinə/şirkətinə bağlı olan şəxslər. (Təsvir 1)\nA oyunçuların aşkarlanması bəzi şirkətlərdə sadəcə performans göstəricilərinə bağlanır ki bu gələcək perspektiv üçün yalnış dəyərləndirmə ola bilər. Yaxşı satıcı bəzən yaxşı satış müdiri ola bilmir, beləki bəzi araşdırmalarda məlum olub ki hər yeddi yüksək performanslıdan sadəcə bir nəfəri Yüksək Potensiallıq xüsusiyyətlərinə sahibdir və A oyunçu ola bilər.\nA oyunçuların müəyyənləşdirilməsi, müxtəlif üsullarla aparılır, ancaq bunların içərisində ən diqqət çəkəni 9 qutu modelidir (Təsvir 2). Bu model bir qrafikdə əks edilir, “x” oxunda performans göstəriciləri, “y” oxunda isə potensial dərəcəsi öz əksini tapir. Performans ölçüm metodları müxtəlifdir və buna növbəti məqalələrdə yer veriləcək, Potensialı dəyərləndirmək üçün isə ən dəqiq (hərçənd həmdə bahalı) metod Dəyələndirmə Mərkəzidir (Assessment Center). Potensialı yüksək olduğu halda onu performansa çevirə bilməyən əməkdaşların A vəzifələrə təyini şirkətin təşkilati hədəflərinə çatmasına əngəl ola bilər. Eyni zamanda yüksək performansı olan əməkdaşların yüksək potensialı olmadığı halda həmin vəzifələrə təyini həm şirkətin gələcək planlarına mənfi təsir edə biləcəyi kimi, həmdə uzunmüddətli dövrdə təşkilati performansı risk altında saxlaya da bilər. 9 qutu modeli bizə visual və analitik təhlil imkanları yaradır. Bir vacib məqam burada performans və potensial dəyərləndirmə alətlərinin düzgün seçilməsidir. Daha ətraflı araşdırma üçün aşağıdakı, məqalənin hazırlanmasına istifadə olunan, mənbələrdən istifadə edilə bilər.\nHarvard Business Review (www.hbr.org):\n“A players or A positions?” R0512G\n“Developing your leadership pipeline” R0312F\n“What Science says about identifying high-potential employees”\n“Companies are bad at identifying high-potential employees”


13 mart 2017, 18:00\nSalman Qurbanovdan, Qusar, Azərbaycan\nSizi – xalqımızın ümummilli lideri Heydər Əliyevin özü qədər inandığı və gələcəyinə böyük ümidlər bəslədiyi möhtərəm Prezidentimizi Azərbaycanın Milli Qəhrəmanı şəhid Çingiz Qurbanovun ailəsi adından salamlayır, qarşıdan gələn Novruz bayramınızı səmimi qəlbdən təbrik edirik.\nMöhtərəm Prezident, Siz Ulu Öndərimizin layiqli davamçısı, hər bir Azərbaycan vətəndaşının Prezidentisiniz. Sizin Azərbaycan xalqının firavan yaşaması, müstəqil dövlətimizin inkişafı, ordumuzun daha da qüdrətlənməsi naminə yorulmaz fəaliyyətiniz hamımızı sevindirir və hər bir Azərbaycan vətəndaşını Sizin rəhbərliyiniz altında daha yaxşı işləməyə ruhlandırır.\nUlu Öndərimiz müasir mütəşəkkil Azərbaycan Ordusunun qurucusudursa, bu Ordunu nəinki Qafqazın, eləcə də dünyanın ən güclü orduları səviyyəsinə yüksəldən müdrik və qətiyyətli Ali Baş Komandanımız məhz Sizsiniz, cənab Prezident!\nAzərbaycan Ordusu ötən ilin aprel döyüşləri zamanı məhz Sizin rəhbərliyiniz altında düşmənin layiqli dərsini verdi və qələbə ilə nəticələnən bu dördgünlük savaş hərb tariximizə qızıl hərflərlə yazıldı. Sizin dediyiniz kimi, aprel döyüşləri dövlətimizin və ordumuzun gücünü, xalqımızın həmrəyliyini, vətənpərvərliyini göstərdi.\nMənim oğlum Çingiz Qurbanov da Azərbaycan Ordusunun əsgəri idi. Azərbaycan Texniki Universitetini bitirən kimi onu həqiqi hərbi xidmətə yola saldıq. Gənc əsgərlərin hazırlıq kursunu keçdikdən sonra cəbhə bölgəsində könüllü olaraq xidmətini davam etdirirdi. 2016-cı il dekabrın 29-da Azərbaycan-Ermənistan dövlət sərhədində ermənilərin silahlı diversiya qrupunun təxribatının qarşısını alarkən şəhidlik zirvəsinə ucaldı. Oğul itkisini heç nə əvəz edə bilməz. Bircə onunla təsəlli tapırıq ki, oğlumuz Azərbaycanın ərazi bütövlüyü uğrunda şəhid olub. Təki Vətən sağ olsun!\nTəəssüf ki, beynəlxalq hüquqa məhəl qoymayan Ermənistanın qeyri-insani hərəkətləri nəticəsində şəhidimizin cənazəsini 39 gün həsrətlə gözlədik. Cənab Prezident, yenə də Siz gözlərimizi yollardan yığdınız, həsrətimizə son qoydunuz. Sizin tapşırığınızla Müdafiə Nazirliyi rəhbərliyinin, müvafiq dövlət qurumların beynəlxalq təşkilatlarla apardığı müntəzəm və ardıcıl danışıqlar nəticəsində nəhayət oğlumuzun nəşi alınaraq böyük ehtiramla Bakıya gətirildi. Dövlət səviyyəsində, böyük izdihamla şəhidimiz son mənzilə yola salındı.\nSizin Sərəncamınızla Azərbaycan Respublikasının ərazi bütövlüyünün qorunub saxlanılmasında xüsusi xidmətlərinə və döyüş tapşırığını yerinə yetirərkən göstərdiyi şəxsi igidliyə görə oğlumuz əsgər Çingiz Qurbanova “Azərbaycanın Milli Qəhrəmanı” adı verildi, xatirəsi əbədiləşdirildi. Çox sağ olun, cənab Prezident!\nSizinlə görüşümüz, bizi çox yüksək səviyyədə qəbul etməyiniz, şəhid oğlumuzun layiq görüldüyü “Qızıl Ulduz” medalını və yeni mənzilin orderini ailəmizə verməyiniz, dövlət səviyyəsində bütün problemlərimizin yüksək səviyyədə həlli, hərtərəfli qayğı ilə əhatə olunmağımız təkcə Qurbanovlar ailəsinə deyil, Vətən uğrunda həlak olan hər bir şəhidin ailəsinə göstərdiyiniz diqqət və qayğının təcəssümüdür.\nCənab Prezident, biz Qusar rayonundanıq. Mənim anam azərbaycanlı, atam isə ləzgidir. Azərbaycanda yaşayan, bu torpağı özünə Vətən hesab edən, bu ölkənin vətəndaşı olan ləzgilər də tarix boyu Azərbaycan dövlətinə və dövlətçiliyinə həmişə sadiq olub və bu gün də sadiqdirlər. Hələ 1918-ci ildə Quba soyqırımı zamanı bizim ulu babalarımız da azərbaycanlılarla bir cəbhədə, bir səngərdə erməni daşnaklarına qarşı mərdliklə vuruşmuş, şəhid olmuşlar.\nQarabağ savaşında neçə-neçə qusarlı Azərbaycanın ərazi bütövlüyü uğrunda vuruşub, orden və medallara layiq görülüb, şəhidlik zirvəsinə ucalıbdır.\nQusar Ulu Öndərimizin Vətən qarşısında xidmətlərini həmişə yüksək qiymətləndirdiyi general Mahmud Əbilovun, Sovet İttifaqı Qəhrəmanı Mirzə Vəliyevin, Milli Qəhrəman Fəxrəddin Musayevin vətənidir.\nGənclərin ümummilli liderimiz Heydər Əliyevin azərbaycançılıq məfkurəsi əsasında tərbiyə edilməsi bizim rayonumuzda da başlıca məsələlərdəndir. Hər bir valideyn çalışır ki, Vətənə layiq vətəndaş yetişdirsin.\nTarixi düşmənlərimiz bu gün də Azərbaycanda dostluq və qardaşlıq şəraitində yaşayan xalqların arasına ədavət toxumu səpmək, onları qarşı-qarşıya qoymaq istəyirlər. Lakin onlar birdəfəlik bilməlidirlər ki, Azərbaycanda yaşayan xalqların Mübariz, Fərid, Çingiz kimi minlərlə, on minlərlə vətənpərvər oğlu və bu oğulların xidmətlərini yüksək qiymətləndirən, onların adlarını əbədiləşdirən Sizin kimi müdrik Prezidentimiz var.\nCənab Prezident, Heydər Əliyev Fondunun prezidenti, xalqımızın görkəmli qızı, sadə, xeyirxah və alicənab insan olan çox hörmətli Mehriban xanımı Azərbaycan Respublikasının Birinci vitse-prezidenti təyin etməyiniz biz qusarlıları da çox sevindirdi. Fürsətdən istifadə edərək, əzizimiz Mehriban xanım Əliyevaya da səmimi təbriklərimizi çatdırırıq.\nƏmin ola bilərsiniz ki, biz – şəhid Milli Qəhrəman Çingiz Qurbanovun ailə üzvləri, onun həmyerliləri də Azərbaycan naminə Sizin hər bir əmrinizə hazırıq.\nAiləmizə göstərdiyiniz diqqət və qayğıya görə Sizə minnətdarıq, möhtərəm cənab Prezident!\nŞəhid Milli Qəhrəman Çingiz Qurbanovun ailəsi adından dərin hörmətlə,\nSalman Qurban oğlu Qurbanov, şəhid atası.


Safelife.azHaqqımızdaMəqsəd və missiyamız\n“Təhlükəsizlik” anlayışının çox sayda izahı vardır. Lakin bu izahlardan yalnız biri tamamilə dəqiqdir: təhlükəsiz – yəni, təhlükənin əksi. Bu anlayışı real məna ilə dolduran bir çox amillər mövcuddur. Əlbəttə ki, təhlükəsizliyin təminatına, mühafizə olunan obyektdən təhlükənin sovuşdurulmasına iddialı olanlar bu məqamın yüksək tələblərinə cavab verməlidirlər.\n“Safe Life LLC” firması, öz fəaliyyətinin fəlsəfəsi olaraq, məhz Maksimal Təhlükəsizliyi hesab etdiyini potensial müştərilərinin nəzərinə çatdırmağı özünə bir borc bilir. Yanğın, alovlanma, yanğın ocağı, coşan alovun dilləri, bəd niyyət, oğurluq, qarət – bütün bunlar o şeylərdir ki, yaranmalarına və ya yayılmalarına “Safe Life” imkan vermək istəmir. Belə hadisələrin fors-major formada meydana çıxmaları halında isə Şirkətimiz onların vura biləcəkləri zərəri minimuma endirməyə çalışır. Bütün bu məsələlərdə “Safe Life”ın böyük iş təcrübəsi və gördüyü işə məsuliyyətli və keyfiyyətli şəkildə yanaşması böyük rol oynayır.\n“Safe Life” şirkəti özünün bu menecment fəlsəfəsini - yerinə yetirilən işə institusional, köklü yanaşma ilə, personalın seçilməsinə, onun təliminə, səriştəlilik səviyyəsinin artırılmasına yüksək tələblə, ən qabaqcıl texnikanın, proqram təminatının tədarük və tətbiqi ilə təsdiq edir. “Safe Life”ın şüarı – “A”dan “Z”dək obyektin əhatə edilməsidir.\nHəyatın, sağlamlığın və əmlakın təhlükəsizliyinin təmin edilməsi üzrə konkret məqsədlərin həyata keçirilməsi üçün tətbiq edilən protokollar - operativliyin, məntiqin və effektivliyin dəqiq ahəngi üzərində bərqərar olmuşdur. “Safe Life” öz səhvləri üzərində öyrənmək üçün yox, problemləri apriori – yəni, əvvəlcədən, “təcrübədən keçənə qədər” həll etmək üçün işçi heyətlə daim treninqlər keçirir.\nŞirkətimizin fəaliyyətində mühüm yerlərdən birini də həm işçi heyətin, həm də ki, firmanın menecmentinin real və keyfiyyətli sertifikatlaşdırılması tutur. Sizə xidmət edən şirkətin təcrübəsi, keyfiyyəti, effektivliyi, operativliyi, müasirliyi, peşəkarlığı və vicdanlı işi – Sizin və Sizin yaxınlarınızın təhlükəsizliyinin, Sizin və onların sağlamlığının, əmlakınızın qorunmasının rəhnidir.\nHeç bir insan mütləq təhlükəsizliyə zəmanət verə bilməz. Lakin elə qurumlar vardır ki, MAKSIMAL şəkildə mümkün ola bilən təhlükəsizliyə zamin ola bilirlər.\n“Safe Life”ı seçin! Təhlükəsiz həyatı seçin!


Quran Elmləri » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nQurani Kərimin ifadə etdiyi üslub, ifadə və təsvir imkanlarını dərk etmək üçün Quran Elmlərində də müəyyən dərəcədə ixtisaslaşmaq lazımdır. Çox vaxt təfsir və tərcümələrdə mətnə bağlılığın, orijinallığın qorunub, saxlanılmamasında əsl səbəb Quran Elmlərində müəyyən dərəcəyə çatmadan ondan məna, hökm çıxarılmasındadır. Qurani Kərimin bu geniş imkanlarını əldə etmək üçün onun dillə olan əlaqəsini, ərəb dili üzərində təsiri və eyni zamanda ondan təsirlənməsi yaddan çıxarılmamalıdır.\nDinimizin, düşüncələrimizin özündə kəlam var, hətta bir izaha görə varlığın təməlində də kəlam var. Mövcudat sözdən sonra ortaya çıxdı və İzutsunun ifadəsi ilə “İslam Allah danışdığı vaxt ortaya çıxdı.” Bir müsəlman tam da olmasa, məhz bu səbəblərlə dillə maraqlanmağa başlayır. Əslində Qurani Kərimlə birbaşa əlaqəli olan bu elmlərin siyahısına alimlərimiz bəzən bütün elmləri əlavə edərək, Qurani Kərimdə bütün elmlər var deyə, ölçüsünü daha da geniş götürmüşlər. Bu mənada tez-tez istifadə olunan “Quran Elmləri” şəklindəki ifadənin ulumul-Quran məfhumunu ifadə etmədiyi üçün səhv tərif ola bilər. Məsələn astronomiya, riyaziyyat, biyologiya kimi elmlər Quran qaynaqlı olduğu halda, ümumi təsnifata görə Quran Elmlərindən deyil. İlkin Quran Elmləri kimi qeyd olunan, Təfsirin yaranmasını Rəsulullah (s.a.v.) həyatda olduğu müddətcə səhabələrin ayələrdən bilmədiklərini ona soruşması və davamlı olaraq ayələrdə, fikirləşməyə, dərk etməyə olan dəvətlərlə olduğu ifadə olunur. Termin kimi işlədilməsində Ulumul-Quran ifadəsinin nə vaxt başlaması haqqında fərqli görüşlər olsa da, ilk dəfə sistemli istifadə İbnul Cövziyyə aid “Fununul-əfnan fi uyuni ulumil-Quran” olaraq qəbul olunmuş və Quran Elmlərinin əksəriyyəti xüsusi şəkildə ifadə olunmuşdur. Sonralar mövzu üzərində mütəxəssisləşən Zərkaşi “ Əl-Burhan fi ulumil Quran” və Süyuti “Əl-İtqan fi Ulumil Quran” adlı əsərlərini yazmışdır. Quran Elmlərini təsnif edərkən ən mühümləri olan Zərkaşinin “Əl-Burhan” adlı əsəri bu mövzuda yazılan ən seçkin və geniş kitabdır. Kitab əhatəli amma müxtəsər,xülasəli şəkildə yazılmışdır.\nMüəllif Quranla əlaqədar elmlərlə ilə əlaqədar mövzuları 47 bölməyə ayırmış və hər bölmə haqqında zəruri məsələləri toplamışdır. İ.Süyuti də “Əl-İtqan Fi Ulumil-Quran” adlı əsərini əslində müəllimi kimi qəbul etdiyi Zərqaşinin əsərini bəyənərək bu cür adlandırmışdır. O islami elmlərlə əlaqədar səksənə yaxın mövzunu toplamışdır. Elmləri təsnif edərkən “Təfsir, İlmul Məani, Bəlağat, İlmul Bədi, Bədayiul-Quran, İcazul-Quran, Əmsalul-Quran, Əqsamul-Quran, Cədəlul-Quran, Fədailul-Quran, Xavassul-Quran, Qaraibut-Tefsir” v.s. bu kimi mövzulardan bəhs etmişdir. Bəhs etdiklərimiz Quran Elmləri ilə əlaqədar klassik üslubda işlənən və demək olar islam alimlərinin yönəldikləri, əhatə dairələrində olan bütün elmləri özündə bilrəşdirən əsərlərdir. 20. Əsrdə Qurani Kərim üzərində tədqiqatlara gəlincə, mütəxəssislər çox vaxt oryantalist və bu buna bənzər tənqidlərin hədəfinə çevrilən mövzulara daha çox yer ayıraraq, cüzi yanaşma ilə, tənqidlərə yönələn, Quranın bəzi yönlərini modern baxış tərzi ilə baxışdan keçirməyi əsas götürən, müasir bir dil istifadə edən ölçüdə daha çox əhatəli Təfsir tədqiqatları, mövzulara görə Təfsir tədqiqatları, Quranın məsəl və qıssalarını sosyoloji, pedaqoji, psixoloji...v.s. sosial elmlər çərçivəsindən tədqiq edən tərzdə, Təfsir tarixi və teoloji tədqiqat, Quranın aksion yönünə əsaslanan, filoloji, semantika ilə əlaqədar mövzular üzərində çalışmışlar. Klassik Quran Elmlərindən müasir elmlərə qədər bəhs olunarkən bunlar məlum olduğu kimi sələf alimlərimizin elmə sərhəd qoymadan (yəni dini və dünyəvi elmlər təsnifatını aparmadan) toxunduqları mövzular dil elmləri, Quran ayələrinin dərk olunması yönündə tədqiqatlardan dövrümüzün sosioloji, pedaqoji, psixoloji, semantika, fəlsəfə və buna bənzər bir çox sahələrdə yazılan əsərlər qeyd oluna bilər. Əslində bütün elmlərin və sahələrin də ilahi qaynaqlı olmasına işarə edən ayəti kərimələr, peyğəmbərlərin miras olaraq qoyduqları təcrübə və ixtisaslar Qurani Kərimin birbaşa ya da, dolayı olaraq digər elmlərə də əks olunmasını ifadə edir. Çünki hər şeyi Quranda axtarmaqla deyil, hər bir elmə istiqamət, tərif və yaxud bir işarə tapmaqla dediyimizin şahidi ola bilərik\n13 noyabr 2014 20:02\n13 noyabr 2014 17:11\n13 noyabr 2014 16:14\nallah razi olsun inwllah.!!!!\nDinimizin, düşüncələrimizin özündə kəlam var, hətta bir izaha görə varlığın təməlində də kəlam var. Allah razi olsun\n13 noyabr 2014 14:46\n13 noyabr 2014 13:48


14:59 18 Sentyabr 2021\nQazimizin ömründən səhifələr...\nHaqqında söhbət açacağım bu gənc Qasımzadə Namiq Ağa oğlu xan Arazla Oxçu çayının qovuşduğu yerin sağ sahilində - dağların sinəsində yerləşən Zəngilanın Turabad kəndində 1992-ci ilin 6 oktyabrında dünyaya göz açıb.\nZəngilan rayonu erməni təcavüzkarları tərəfindən işğala məruz qalanda Namiqin 1 yaşı yenicə tamam olmuşdu. Həmin vaxt valideynləri məcburi köçkün kimi Sabirabad rayonunun Şəhriyar kəndində məskunlaşmışdılar. Namiq 1998-2009-cu illərdə həmin kənddə fəaliyyət göstərən 25 saylı Zəngilan rayon tam orta məktəbini bitirmişdir. Elə həmin ili Şirvan şəhərindəki İqtisadiyyat və Humanitar Kollecə daxil olmuşdur.\n2010-cu ilin 11 oktyabrında hərbi xidmətə çağırılıb. 2012-ci ilin aprelinədək Tovuz rayonundakı “N” saylı hərbi hissədə qulluq edib. Ordudan tərxis olunduqdan sonra Namiq qiyabi yolla təhsil aldığı kollecə qayıdır və oranı 2014-cü ildə bitirir. Oxumaq, təhsil almaq həmişə onun arzusu olub. Çünki ailədə həmişə elmə, təhsilə böyük maraq və həvəs göstərilib.\nNamiq evin tək oğlu olmasına baxmayaraq, qəlbi həmişə Vətən eşqi ilə döyünürdü... Elə onu da könüllü cəbhəyə bağlayan bu sevgi idi. Odur ki, 2017-ci ilin 7 fevralından müddətdən artıq həqiqi hərbi xidmət qulluqçusu - MAXE kimi Füzuli rayonunda yerləşən “N” saylı hərbi hissədə xidmətini davam etdirir. Ancaq ali təhsil almaq həvəsi onu rahat buraxmır. 2018-ci ilin iyul ayında imtahan verərək qiyabi yolla Avrasiya Universitetinin Filologiya fakültəsinə daxil olur... 2018-ci ilin oktyabr ayında hərbi xidmətini davam etdirmək üçün Beyləqan rayonunda yerləşən “N” saylı hərbi hissəyə göndərilir.\nDöyüş mənim alnıma yazılmışdı...\nVətənpərvərlik ailədən başlayır. Namiqin atası da gərgin bir döyüş yolu keçib. Əmisi də zabit olub. Hərbi estafet ailədən qaynaqlandığından Namiq də bu yolu üstün tutub, müqəddəs bilib... Elə məhz buna görə də Namiq Qasımzadə İkinci Qarabağ müharibəsi başlanan zaman - 2020-ci ilin 27 sentyabrında cəbhənin ən qaynar, qızğın döyüş gedən bölgəsinə göndərilir... 44 günlük tarixi Zəfər yürüşündə onun uğurlarını, göstərdiyi igidlikləri saymaqla bitib tükənən deyil...\nPeşəkar hərbçi və döyüşçü kimi o, Füzuli, Xocavənd, Cəbrayıl, Qubadlı, Zəngilan, Laçın və Hadrut istiqamətlərində gedən döyüşlərdə igidlik göstərib... Yorulmaq nə olduğunu bilməyən Namiq Qasımzadə gecəni gündüzə qataraq komandanlığın tapşırıqlarını uğurla yerinə yetirən və öndə gedən mətin döyüşçülərdən olub...\nFüzuli rayonunun Aşağı Seyidəhmədli kəndi ərazisində hərəkətdə olduqları yük maşını ilə eyni anda 2 tank və 1 piyada əleyhinə minaya düşərək ağır yaralanır...\n- Füzuli rayonunun Seyid Əbdürrəhmanlı və Kürdlər kəndi istiqamətində düşmənin mövqelərini yarıb arxada olan bölmələrimizə döyüş ləvazimatlarını və sursatları çatdırmalı idik. Sonuncu düşmən sipərini də dəf edib 300-400 metr keçən tək hərəkətdə olduğumuz hərbi maşın minaya tuş gəlir. Sən demə, mənfurlar bütün yolu minalayıbmışlar. İlk partlayışda nə olduğunu anlamağa çalışırdım ki, ikinci partlayışla havaya atıldım. Ən ağır yaranı burada aldım. Ayaqlarım, qollarım, boynum müxtəlif yerlərdən sınmışdı. Üzümdə, gözümdə sağ-salamat yer qalmamışdı. Bütün bunlara baxmayaraq, özümü itirmədim. Bilirdim ki, döyüş alnımıza yazılıb. Bu, müharbədir. Hər bir riski göz önünə almışdım. Bədənimə daxil olan saysız-hesabsız qəlpələri qorxmadan əl atıb çıxardıb atırdım. Ancaq onurğa sütunum sındığından düşmən mövqeyindən yayınmaq üçün dirsəklərimlə hərəkət edirdim. Gözümün qarşısında döyüş dostlarımdan birinin ayağı yerindən qopub düşmüşdü... “Olumla ölüm” arasında qalsaq da, yenə də ağrıların azalacağını gözləyirdim... Bir sözlə, 16-17 saat döyüş meydanında köməksiz qaldıq. Gecədən xeyli keçmiş səhərə yaxın hərbçi yoldaşlarımız xəbər tutaraq bizi düşmən mühasirəsindən çıxarmağa nail oldular...\nNamiq Qasımzadə döyüş səhnələrini danışdıqca onun qəlbində olan Vətən sevgisinin böyüklüyünü hiss edirdim... Nə qədər ağrılı-acılı, hətta yarımcan olasan belə döyüş tapşırıqlarını yerinə yetirmək əsl qəhrəmanlıq və şücaət tələb edir. Bunun üçün dözüm, iradə gərəkdir!..\nDüşmənə endirdiyi sarsıdıcı zərbələr, odun-alovun içindən mərdliklə çıxması, təpərli və hünərli danışması Namiqin məğrurluğundan, qorxmazlığından xəbər verir.\nNamiq 44 günlük Vətən müharibəsinin qəhrəman iştirakçısı olaraq Prezdentin sərəncamı ilə “Füzulinin azad olunmasına görə” medalı ilə təltif edilib. O, Azərbaycan Vətən Müharibəsi İctimai Birliyinin fəxri fərmanı, Azərbaycan Respublikası Beynəlmiləlçi Əlil Döyüşçülər Fondunun fəxri fərmanı ilə də mükafatlandırılıb.\nNamiq Qasımzadə danışır ki, ilkin yardımda bilindi ki, hər iki ayağımdan baldır və bud hissəm, həmçinin sağ pəncəm, daban sümüklərim, bel sümüyüm həm sınıb, həm də ciddi qəlpə zədələri alıb. Bir gözümün görmə qabiliyyətini isə tamam itirmişəm...\nİndi müalicə alıram. Həkimlər mənə tam nəzarət edirlər. Ağ xalatlıların mənə yaxından qayğı və diqqət göstərmələri səhhətimdə dönüş yaradır. Sağlam bədəndə sağlam ruh olar, - deyiblər... Həkim personalından o qədər razıyam ki, yaralanmağımı da unuduram. Onlara çox inanıram, sağalmağıma gümanım çoxdur. Ümidim var ki, gözlərim də görəcək, yenə ayaqlarım yer tutacaq və mən yenidən Milli Ordunun tərkibinə qatılacağam... Təki Vətən sağ olsun, - deyirəm. Vətən elə mənim görən gözümdür...\nNamiq bu sözləri deyəndə doluxsundum, qəhər məni boğdu...\nNamiq ara vermədən danışırdı... Elə danışırdı ki, sanki səngərdə idi, hələ də döyüşür...\n“Keçdiyim döyuş yolu, taleyim nə qədər ağır olsa da, yenə də mənə Vətən şirindir! Sizdən nə gizlədim, məni Vətən eşqi həyata qaytardı”, - deyən Namiq Qasımzadənin mübarizlik ruhuna heyran qaldım.\nAllah qazimizi sağlığına qovuşdursun.


Baş bankirdən etiraf: Manatı qoruya bilmir\n“2015-də pul kütləsi 50 faiz azalıb, cari ildə də AMB sterilizasiyanı davam etdirib. Strelizasiyanın həcmi 6 milyard manat təşkil edir. Bununla izafi pul kütləsinin gərginlik yaratmasının qarşısı alınıb”. Bunu Azərbaycan Mərkəzi Bankının sədri Elman Rüstəmov Milli Məclisin plenar iclasında çıxışında bildirib. Onun sözlərinə görə, manatın məzənnəsi ilin əvvəlindən cəmi 11 faiz ucuzlaşıb: “Qlobal çətinliklərə baxmayaraq, ölkə iqtisadiyyatı böhranlara dayanıqlılıq nümayiş etdirir. 2008-ci ildən ancaq bu il iqtisadiyyatda resepsiya hiss edirik”.\nBaş bankir deyib ki, ilin sonuna kimi 5 milyard kəsir gözlənilir: “Tədiyyə balansında kəsir tam aradan qaldırılmayıb. İlin sonuna 5 milyard dollar kəsir gözlənilir. Bunun 80 faizi kapital hərəkəti ilə bağlıdır. Bu da əsasən xarici öhdəliklərdir. Neftin ucuzlaşması davam edir. Qeyri-neft ixracında da azalma var. Azalma təxminən 20 faizdir”.\nMüstəqil ekspertlərin qənaətincə, pul kütləsinin sterilizasiyasının artırılması makroiqtisadi göstəricilərə mənfi təsir edəcək. İqtisadi artıma mənfi təsir göstərəcək, iş yerlərinin kütləvi şəkildə bağlanması və işsizliyə gətirib çıxara bilər. Pul kütləsinin sterilizasiyası həmçinin bank sektoruna ciddi zərbə vuracaq. Kreditləşmənin daha da azalmasına səbəb olacaq bu qərar bankların mənfəətini azaldacaq. Manat kütləsinin sterilizasiyası kiçik bankların bağlanmasına gətirib çıxara bilər. Tədiyyə balansındakı kəsir isə xarici öhdəliklərin yerinə yetirilməsi səbəbindən davam edəcək. Analitiklər hesab edirlər ki, valyuta məzənnəsinin tənzimlənməsi məqsədilə manat kütləsinin sterilizasiyası alıcılıq qabiliyyətini aşağı salacaq.\nİqtisadçı-alim Vüqar Bayramov “Cümhuriyət” qəzetinə bildirib ki, manatın sterilizasiyası iqtisadi inkişaf və böhranın təsirlərini minimumlaşdırmaq baxımından əlverişli deyil: “Pul kütləsinin sterilizasiyası qısamüddətli dövrdə effektli ola bilər. Mərkəzi Bankın yanaşması ondan ibarətdir ki, az manat - dollara az tələb. Mərkəzi Bank pul-kredit siyasətini 2017-ci ildə dəyişməlidir. Mövcud pul-kredit siyasəti real sektora ciddi pulların daxil olmasına imkan vermir, real sektorun canlanmasını tormozlayır. Pul kütləsi artmalıdır ki, alıcılıq qabiliyyəti yüksəlsin, real və başqa xidmətlər sektorunda yenidən canlanmanı bərpa etmək mümkün olsun. Təəssüf ki, Mərkəzi Bank 2017-ci ildə də səhv pul-kredit siyasətini, eləcə də sterilizasiya əməliyyatını davam etdirmək niyyətindədir. Əgər bu siyasət davam edəcəksə, 2017-ci ildə də real və başqa xidmətlər sektorunda canlanma təmin olunmayacaq. Pul kütləsinin sterilizasiyası nəinki orta və uzunmüddətli dövr üçün, hətta məzənnə siyasəti üçün də effektli sayılmır. Çünki orta və uzunmüddətli dövrdə sterilizasiya tədbirlərinin dayandırılması yenidən milli valyutaya təzyiqi artıra bilər. Birmənalı şəkildə Mərkəzi Bank mərhələli yumşaq pul-kredit siyasətinə keçməlidir. Bu vacibdir. Əgər sərt pul-kredit siyasətini davam etdirəcəksə, bu, real sektorun çöküşü ilə nəticələnəcək”\n“Ağıllı idarəetmə ilə böhrandan çıxmaq olar”\nİqtisadçı-ekspert Oqtay Haqverdiyev “Cümhuriyət” qəzetinə bildirib ki, Azərbaycan unikal dövlətdir, bank sistemi ilə real sektor arasında heç bir bağlılıq yoxdur: “Maliyyə bank sistemi özü üçün, real sektor da özü üçün işləyir. Amma belə olmamalıdır. Ümumiyyətlə, maliyyə-bank sisteminin əsas funksiyası real sektorun inkişafına yönəlməlidir. Bu, qanunlarımızda da belədir, bütün dünyada da. Maliyyə-bank sisteminin əsas funksiyası real sektoru işlətməkdir. Belə ki, real sektor nəsə istehsal etməlidir, satmalıdır, dövriyyəlilik olmalıdır. Maliyyə-bank sistemi öz daxilində problemləri var, onları həll etmək fikrindədir. Real sektor isə qalıb kənarda. Ona görə də iqtisadiyyat 3.7 faiz aşağı düşüb. Bu halda bank sisteminin özü də çökəcək. Çünki ortalığa nəsə çıxarda bilmirik ki, iqtisadiyyat işləsin. Son illər ölkəni kifayət qədər xarici şirkətlər tərk etdi, mağazalar bağlandı və.s. Mərkəzi Bankın sterilizasiyası oyundur. Onun bir dərdi var, o da ki, inflyasiyanın 30 faizə çatmasına mane olmaqdır. Buna görə də gah pulları dövriyyəyə çox buraxır, gah da yığır ki, manatın məzənnəsi sabit dayansın. Bunlar hamısı bank sisteminin siyasətidir. Bank sistemi fikirləşmir ki, istehsal aşağı düşəcək və yaxud artacaq. Bunun ona dəxli yoxdur, həmin sahələrin öz nazirləri var, özləri bilər. Belə iqtisadiyyat olmaz. Bunun koordinasiyası var axı. Onlar bir-birini dəstəkləməlidir”. Ekspertin sözlərinə görə, tədiyyə balansında 5 milyard dollar kəsirin olması mənfi saldodur: “Azərbaycanda uzun illər müsbət saldo olub. Belə çıxır ki, biz mayadan “yeyirik”. 2017-ci il cari ildən də çətin olacaq. Bunu bəziləri yumşaq, bəziləri də açıq deyir. Buna faciə kimi baxmaq lazım deyil. Biz bu yolu keçməliyik. İqtisadiyyatımız bir şaxəli olduğu üçün bu günə düşmüşük. Niyə başqa ölkələr vəziyyətdən tez çıxa bilir? Çünki ayrı sahələri də var. Bir sektorda çatışmazlıq olan kimi digər sektor bu boşluğu doldurur. Azərbaycanın bu boşluğu doldurmaq üçün dünya bazarına çıxarmağa neftlə qazdan başqa bir şeyi yoxdur. Böhrandan gec də olsa çıxacağıq. Amma buna vaxtla yanaşı ağıllı idarəetmə də lazımdır. Görülən işlər məqsədyönlü, sistemli şəkildə olmalıdır”.